title: Vk4

text: Linnoitus jäi Suomen itsenäistyessä suomalaisille. Sitä ei kuitenkaan tarvittu ja Tarton rauhansopimuksen perusteella se päätettiin purkaa. Vetureita käytettiin aluksi linnakkeen purkutyössä, mutta jo vuonna 1919 kakkosveturi, 7858/1910, myytiin Pietarsaareen teollisuusveturiksi.


title: Vk4

text: Ykkösveturi jatkoi linnakkeen purkutyössä vuoteen 1922 jolloin sen osti Hangon satamalaitos uudisrakennustöitään varten. Veturi myytiin tämän jälkeen Oy Enqvist Ab:lle Tampereen Lielahteen jossa se romutettiin vuonna 1951.


title: Vk4

text: Kakkosveturin osti VR vuonna 1945 Kuopion konepajan työveturiksi Pietarsaaren Selluloosa Oy:ltä. Veturi sai tyyppinumeron Vk4, järjestysnumeron 68 ja epävirallisen lempinimen "Leena". Kattila sai järjestysnumeron 1042. Viimeinen täyskatsastus tehtiin veturissa olevaan laattaan stanssattujen merkintöjen mukaan 21.8.1958. Vesipaineena oli ollut 16 kg/cm² ja työpaineeksi merkitty alkuperäisen 12 kilon sijasta 11 kg/cm².


title: Vk4

text: Veturi oli ajossa VR:n Kuopion konepajalla 1960-luvun alkupuolelle. Se hylättiin vuonna 1967, jolloin se varattiin Rautatiemuseolle.


title: Vk4

text: 1980-luvun alussa veturi kunnostettiin ulkoisesti ja sijoitettiin Kuopion veturitalliin.


title: Vk4

text: Vuonna 1986 perustettiin Savon Höyryliikennemuseo, jonka merkittäväksi näyttelyesineeksi veturi päätettiin lainata, ja tätä silmällä pitäen veturi siirrettiin tarkoitukseen varattuun vanhaan satamamakasiiniin. Museohanke kuoli rahapulaan, mutta vuonna 1992 makasiinissa aloitti toimintansa ravintola Wanha Satama, ja Leena-veturista tuli ravintolan koriste.


title: Vk4

text: VR:n pääjohtaja Henri Kuitunen täytti 50 vuotta 2.4.2008 ja päätti lahjoittaa merkkipäivänä saamansa lahjarahat museoveturin kunnostukseen, ja Rautatiemuseon säätiö lupautui täydentämään puuttuvan osan. Valinta kohdistui Vk4 -veturiin koska museon kokoelmista puuttui juuri kyseisenlainen liikuntakuntoinen höyryveturi.


title: Vk4

text: 24.-25.3.2009 Leena-veturi siirrettiin autolavetilla Kuopion satamasta Hyvinkään konepajalle. Veturin kunto arvioitiin 7.4.2009 ABB Servicen tekemässä tarkastuksessa.


title: Vk4

text: Lopullisen kunnostuksen teki jokioislainen ABB Services ja varsinaista työtä varten vuokrattiin Jokioisten Museorautatien konepaja, jonne veturi saapui lavettiauton kyydissä 8.5.2009.


title: Vk4

text: Museorautatien varikkomestari Juha-Pekka Viitanen, josta sittemmin tuli veturin virallinen käytönvalvoja, suoritti kunnostuksen palkkatyönä.


title: Vk4

text: Yllätyksiä tuli, mm. tuliputket olivatkin läpilahot mutta se tiesi vain lisää työtä. Veturi kunnostettiin viimeisen päälle, mm. jossain vaiheessa poistettu ruuvijarru rakennettiin uudelleen. Vesipainekokeet onnistuivat hyvin eikä käyttötarkastuksessakaan ilmennyt huomauttamista.


title: Vk4

text: Leena puhalsikin ensimmäiset savut piipustaan lavettivaunun JR21 päällä jo 30.6.2009. Valmiiksi veturi todettiin kaksi päivää myöhemmin.


title: Vk4

text: 29.7.2009 veturi siirrettiin autolavetilla Hyvinkäälle koeajoa varten. Ajo toteutui perinpohjaisten valmistelujen jälkeen 4.8.2009, jolloin veturi nykäisi vaivatta liikkeelle kymmenkunta varastovaunua.


title: Vk4

text: Henri Kuitusen lahjashekki luovutettiin juhlavasti museolla 17.8.2009 jolloin Leena oli taas höyryssä tilaisuuden kunniaksi.


title: Vk4

text: Virallisesti uusi museoveturi esiteltiin julkiselle sanalle 17.kesäkuuta 2010 yhdessä toisen museouutuuden, dieselveturi Dv16 2026:n kanssa.


title: Vk4

text: Yleisö pääsi tutustumaan veturiin Rautatiemuseopäivänä 15. elokuuta 2010, jolloin Leena ajoi näytösajoja museon raiteilla ja mm. veti näyttävästi paluumatkaa varten käännetyn Hr1 1021 -veturin pois kääntöpöydältä.


title: Vk4

text: Kesällä 2013 Leena liikennöi entisen Hanko–Hyvinkää-radan aseman eteen erotetulla rataosalla museokalustoon kuuluvan E-matkustajavaunun kanssa.


title: Peter Green Splinter Group

text: Peter Green Splinter Group oli 1996–2004 vaikuttanut brittiläinen blues-yhtye. Sen perustivat vuonna 1996 Fleetwood Mac -yhtyeen perustaja ja johtohahmo Peter Green (kitara, laulu, huuliharppu), Nigel Watson (kitara, laulu), Cozy Powell (rummut) ja Spike Edney (koskettimet).


title: Peter Green Splinter Group

text: Kun Green oli jättänyt Fleetwood Macin 1970, hän oli ollut mukana Nigel Watsonin kahdella soolosinglellä, joista jälkimmäinen oli merkitty jopa yhteiseksi. Watson oli myös mukana Fleetwood Macin Yhdysvaltain-kiertueella vuonna 1970. Jeremy Spencer oli yllättäen jättänyt yhtyeen liittyäkseen Chidren of Godiin, ja sopimusteknisistä syistä Greenin oli korvattava hänet loppukiertueen ajaksi.


title: Peter Green Splinter Group

text: Cozy Powell oli soittanut rumpuja Jeff Beck Groupissa 1971–1972 sekä lyhytikäisessä Bedlam-yhtyeessä 1973. Powell soitti rumpuja myös Richie Blackmoren Rainbow-yhtyeessä 1976–1980. Hän oli myös yksi harvoista hitin tehneistä rumpaleista. Single “Dance With The Devil” oli 1973 Brittien listalla sijalla 3. Vuonna 1974 hän levytti singlen “Man In Black”. Powell soitti myös Brian May Bandissa. Cozy Powell kuoli 50-vuotiaana auto-onnettomuudessa Bristolissa 7. toukokuuta 1998.


title: Peter Green Splinter Group

text: Neil Murray on arvostettu basisti, joka on soittanut useissa tunnetuissa rockyhtyeissä sekä levytyssessioissa että kiertuemuusikkona vuosien varrella. Tunnetuimpia Murrayn kokoonpanoja ovat mm. Colosseum II (1976), National Heath (1978), Whitesnake (1978–2004), Vow Wow (1987–1989), Black Sabbath (1990–1995) ja Brian May Band (1993–1998). Studiomuusikkona hän on soittanut mm. Graham Bonnetin, Jon Lordin, Gary Mooren ja Queenin (Paul Rogers)albumeilla sekä lukuisissa eri levytyssessioissa.


title: Peter Green Splinter Group

text: Spike Edney on työskennellyt myös useiden muusikoiden kanssa yhteistyössä, hän oli mm. Queen-yhtyeen ns. viides jäsen. 1980-luvulla hän oli mukana mm. Duran Duranin, Boomtown Ratsin, Dexys Midnight Runnersin, Haircut 100:n sekä The Rolling Stonesien sessioissa.


title: Peter Green Splinter Group

text: Splinter Group julkaisi yhteensä yhdeksän albumia vuosien 1997–2003 aikana. Levytetystä materiaalista on ilmestynyt myös muutamia kokoelma-albumeja.


title: Peter Green Splinter Group

text: Splinter Group esiintyi Pori Jazzeissa Kirjurinluodolla 20. heinäkuuta 2001. Yhtye oli saatu festivaaleille Gary Mooren paikkaajaksi pikavauhdilla. Satakunnan Kansan toimittajan Ilari Tapion mukaan “Hän soitti löysästi ja hänen äänensä oli pihinää”. Porissa vierailleessa kokoonpanossa soittivat Greenin lisäksi Nigel Watson (kitara), Peter Stroud (basso), Roger Cotton (koskettimet), Larry Tolfree (rummut).


title: Live at Brixton Academy

text: Live at Brixton Academy on usean Lontoon Brixton Academyssä äänitetyn konserttitallenteen nimi:


title: Luettelo Sverigetopplistanin ykkösistä vuonna 2010

text: Tämä on luettelo Sverigetopplistan-singlelistan kärkipaikkaa hallussaan pitäneistä artisteista ja singleistä vuonna 2010.


title: Armageddon (2007)

text: Armageddon (2007) oli kahdeksas Armageddon showpaini pay-per-view (PPV) tapahtuma, minkä tuotti World Wrestling Entertainment (WWE). Tapahtuma järjestettiin 16. joulukuuta, 2007 Mellon Arenalla Pittsburghissa, Pennsylvaniassa. Tapahtumassa esiintyi painijoita RAW'sta, SmackDownista ja ECW brändistä ja siellä käytiin kahdeksan ottelua.


title: Armageddon (2007)

text: "Pääfeudi", mikä johti Armageddoniin SmackDown brändistä oli Edgen, The Undertakerin ja Batistan välillä, jotka taistelivat World Heavyweight -mestaruudesta. Survivor Seriesissä, Batista ja The Undertaker taistelivat Hell in a Cellissä World Heavyweight mestaruusottelussa. Edge (joka oli naamioitunut kameramieheksi kehänulkopuolella) sekaantui otteluun ja se maksoi Undertakerille maailman mestaruuden. Vickie Guerrero, joka oli SmackDownin toimitusjohtaja ja ihastunut Edgeen, järjesti 30. marraskuuta SmackDownissa Edgelle World Heavyweight -mestaruusottelun Batistaa vastaan. Samana iltana Batista kohtasi Edgen mestaruusottelussa. Juuri kun näytti siltä, että Batista olisi jälleen säilyttämässä mestaruuden, Undertaker sekaantui otteluun ja iski chockeslamin Batistalle, mutta Edge pääsi juoksemaan karkuun. Theodore Long palasi avustavaksi toimitusjohtajaksi ja järjesti heidän välilleen Triple Threat- ottelun Armageddoniin World Heavyweight -mestaruudesta.


title: Armageddon (2007)

text: RAW'sta Armageddoniin edennyt pääfeudi oli Randy Ortonin ja juuri paluun tehneen Chris Jerichon välillä WWE -mestaruudesta. Jericho palasi WWE:hen 19. marraskuuta, 2007 RAW'ssa ja keskeytti Ortonin järjestämän seremonian. Jericho paljasti hänen aikomuksen hankkia WWE -mestaruuden takaisin ja "pelastaa" WWE Ortonilta. Tämän jälkeen, Jericho haastoi Ortonin, mutta hän ei suostunut. Viikkoa myöhemmin, Jericho maksoi Ortonille ottelun Ric Flairia vastaan, jotta hän suostuisi mestaruusotteluun. Myöhemmin Orton hyväksyi haasteen.


title: Armageddon (2007)

text: ECW brändistä pääfeudi, mikä eteni Armagennoniin oli CM Punk ja Kane vastaan Big Daddy V ja Mark Henry. Heidän riita alkoi 4.joulukuuta ECW'ssä, kun Punkin piti valita V tai Henry vastustajakseen päätapahtumaan. Punk valitsi Henryn. Punk voitti ottelun diskauksella, kun Big Daddy V sekaantui otteluun. He yrittivät hakata Punkin kahdestaan, mutta Kane tuli pelastamaan Punkin pinteestä. Tämä johti otteluun Armageddoniin, missä Kane ja Punk kohtaisivat V:een ja Henryn. 11. joulukuuta ECW'ssä, Punk ja Kane voittivat Deuce 'n Dominon joukkue ottelussa.


title: Rita Ináncsi

text: Rita Ináncsi (s. 6. tammikuuta 1971 Budapest) on unkarilainen yleisurheilija, joka kilpaili moniotteluissa, pituushypyssä, kuulantyönnössä ja pika-aitajuoksussa. Hän edusti seuratasolla Budapest Honvéd FC:tä. Ináncsi voitti pronssia seitsenottelusta Göteborgin MM-kisoissa 1995 ja hopeaa samasta lajista Helsingin EM-kisoista 1994. Lisäksi hän sai muun muassa hopeaa viisiottelusta sisäratojen EM-kisoissa 1994. Ináncsi osallistui olympialaisiin kolmesti, vuosina 1992–2000. Hän oli mukana seitsenottelussa joka kerralla, mutta kilpaili myös pituushypyssä vuosina 1992 ja 1996. Ináncsin parhaaksi olympiasijoitukseksi jäi kuudes tila seitsenottelusta Atlantan kisoista 1996.


title: Rita Ináncsi

text: Ináncsi voitti yhteensä 15 maansa mestaruutta. Hän saavutti mestaruuksia viisi- ja seitsenotteluiden lisäksi myös pituushypystä, kuulantyönnöstä ja 60 metrin aitajuoksusta.


title: Rita Ináncsi

text: "Lähde: IAAF"


title: Osa-alue 1

text: Osa-alue 1 on Düsseldorfin kaupungin osa-alue (). Osa-alue kattaa muun muassa kaupungin keskustan ja vanhankaupungin. Osa-alueella asuu yli 70 000 ihmistä.


title: Osa-alue 1

text: Osa-alue 1 on jaettu kuuteen kaupunginosaan (). Kaupunginosat ovat "Altstadt, Carlstadt, Derendorf, Golzheim, Pempelfort ja Stadtmitte".


title: Kaija Hartiala

text: Kaija Hartiala (s. 9. heinäkuuta 1954) on turkulainen lastentautien erikoislääkäri ja lääketieteen ja kirurgian tohtori. Hän oli vuosina 2001–2007 Turun palvelutoimen apulaiskaupunginjohtajana.


title: Kaija Hartiala

text: Hartiala on opiskellut lääkäriksi Turun yliopistossa ja väitöskirja immunologian alalta julkaistiin 1987. Hän on toiminut sekä lääketieteellisen mikrobiologian että lastentautiopin opettajana Turun yliopistossa, erikoislääkärinä Turun yliopistollisen keskussairaalan lastentautien klinikassa ja kolmen vuoden ajan tutkijana Kalifornian yliopistossa San Franciscossa. Hartiala toimii lastenlääkärinä Turun ja Salon Mehiläisessä.


title: Kaija Hartiala

text:
Kaija Hartiala valittiin Turun kaupunginvaltuustoon kokoomuksen edustajana vuonna 1996 ja hän toimi samalla vaalikaudella kaupungihallituksen jäsenenä ja vuoden 2000 loppupuolella kaupunginhallituksen puheenjohtajana. Hän johti Turun kulttuuripääkaupunkihankkeen valmistelu- ja hakemusvaihetta.
Hartialalla myönnettiin vuonna 2005 "Pro Nuori Suomi" -palkinto hänen ansiokkaasta työstään lasten ja nuorten liikunnan ja hyvinvoinnin hyväksi. Vuonna 2011 hän sai Turun yliopiston "Phoenix Universitatis Turkuensis" -kunniamerkin.


title: Kaija Hartiala

text: Hartialan puoliso vuodesta 1974 on professori Jaakko Hartiala. Heillä on neljä lasta: Anssi (s. 1979), Pauliina (s. 1981), Karoliina (s. 1983) ja Olli (s. 1986).


title: Tegetthoff-luokka

text: Tegetthoff-luokka oli Itävalta-Unkarin laivaston ainoa dreadnought-taistelulaivaluokka, jonka muodostivat neljä ennen ensimmäisen maailmansodan alkua valmistettua alusta. Alusluokka on nimetty itävaltalaisen amiraalin Wilhelm von Tegetthoffin mukaan. Luokkaa nimitetään toisinaan Viribus Unitis -luokaksi.


title: Tegetthoff-luokka

text: Luokan aluksista kolme rakennettiin Triestessä ja neljäs "SMS Szent István" Fiumessa, jolloin rakennustyöt saatiin jaettua kaksoismonarkian kummankin osan kesken. Telakoista johtuvien erojen vuoksi Fiumessa rakennettu alus oli pienempi ja valmistui hitaammin.


title: Tegetthoff-luokka

text: Italian kuninkaallisen laivaston aloitettua ensimmäisen dreadnoughttaistelulaivansa valmistuksen, ilmoitti Itävalta-Unkarin asevoimien ylipäällikkö Montecuccoli 20. helmikuuta 1908, että maa voisi valmistaa uuden sukupolven 18 000-19 000 tonnin taistelulaivan. Saksan keisarikunta laski vesille vuonna 1908 ensimmäisen dreadnoughttaistelulaivansa "SMS Nassaun", mikä samalla kiihdytti laivastokilpailua suurvaltojen välillä. Italian hyväksyttyä Lontoon laivastosopimuksen taistelulaivan valmistusta viivytettiin, vaikka virallisena selityksenä oli aluksen uudelleen suunnittelun aiheuttama viivytys.


title: Tegetthoff-luokka

text: Itävallan laivastoesikunta antoi lokakuussa 1908 määräyksen suunnittelun aloittamisesta ja teki esityksen avoimesta suunnittelukilvasta laivastoinsinööreille. Kummankin toimenpiteen tuloksia arvioitiin seuraavan puolen vuoden aikana. Triesten telakka esitteli maaliskuussa 1909 viisi erilaista suunnitelmaansa, kun kävi ilmi italialaisten päättäneen ottaa "Dreadnought A:ssa" (nimetty "RN Dante Alighieriksi") käyttöön kolmitykkiset tornit. Italialaisten suunnitelma muutti suunnitteluperusteita ja uusien alusten pääaseiksi valittiin kolmitykkiset tornit ja pyydettiin Saksasta tietoja Kaiser-luokan alusten piirustuksista.


title: Tegetthoff-luokka

text: Saksasta saatiin pyydetyt tiedot huhtikuussa, mutta niiden vaikutusta alusten suunnitteluun voitaneen pitää rajallisena. Uusien taistelulaivojen piirustukset hyväksyttiin jo 27. huhtikuuta.


title: Tegetthoff-luokka

text: Alusten propulsiojärjestelmään kuului kaksitoista Yarrow-kattilaa lukuun ottamatta "Szent Istvania", jossa oli kaksitoista Babcock-kattilaa. Alusten neljään akseliin oli kytketty Parsons-turbiinimoottorit paitsi "Szent Istaniin", jossa oli kahteen akseliin kytketty AEG-turbiinit. Järjestelmä tuotti akseleihin 25 000 hevosvoimaa, mikä mahdollisti 20 solmun nopeuden. Alusten toimintamatka oli 10 solmun nopeudella 4 200 merimailia.


title: Tegetthoff-luokka

text: Alusten pääaseistuksena oli kaksitoista Skodan 30,5 senttimetrin 45 pituuskaliiperin tykkiä asennettuina kolmeen torniin, joista kaksi oli etukannella ja kolmas takakannella. Apuaseina oli kaksitoista 15 senttimetrin 50 pituuskaliiperin ja kahdeksantoista Skodan 6,6 senttimetrin 45 pituuskaliiperin tykkiä. Aseistuksen täydensivät neljä 53 senttimetrin torpedoputkea. Vuonna 1915 kuusi tykkitornien B ja Y päälle asennettua 6,6 senttimetrin tykkiä korvattiin kahdella 6,6 senttimetrin 45 pituuskaliiperin ilmatorjuntatykillä. Ilmatorjuntatykit vaihdettiin vuodesta 1917 alkaen neljällä uudella 6,6 senttimetrin 50 pituuskaliiperin ilmatorjuntatykillä.


title: Telinevoimistelun maailmanmestaruuskilpailut 2010

text: Vuoden 2010 telinevoimistelun maailmanmestaruuskilpailut järjestettiin Rotterdamissa, Alankomaissa 16.–24. lokakuuta. Kilpailupaikkana toimi Ahoy Rotterdam –areena. Rotterdamin MM-kilpailut toimivat myös alustavana karsintakilpailuna Lontoon vuoden 2012 kesäolympialaisiin.


text: Suomen Voimisteluliitto lähetti MM-kilpailuihin joukkueen, joka koostui kuudesta mies- ja kuudesta naisvoimistelijasta. Näin Suomi osallistui myös kummankin sukupuolen joukkuekilpailuun. Vain Niva otteli kaikilla telineillä.


title: Nagorskin piiri

text: Nagorskin piiri () on kunnallinen itsehallintoalue Kirovin alueella Venäjällä. Alueen koillisosassa sijaitsevan piirin pinta-ala on 7235,78 neliökilometriä. Asukkaita on 11 600 henkeä (vuonna 2010).


title: Nagorskin piiri

text: Nagorskin piiri on muodostettu vuonna 1935 aikaisemman Sinegorjen piirin alueesta. Vuonna 1953 siihen liitettiin lakkautetut Polomin ja Šestakovon piirit. Piiri rajoittuu idässä Kirovin alueen Ylä-Kaman, etelässä Belaja Holunitsan ja lounaassa Slobodskoin piireihin sekä luoteessa ja pohjoisessa Komin tasavaltaan. Seutu sijaitsee taigan etelä- ja keskivyöhykkeiden rajalla. Pinta-alasta 89,6 % on metsää. Yleisimmät puulajit ovat kuusi ja jalokuusi. Suurimmat joet ovat piirin etelärajalla virtaava Vjatka ja sen sivujoki Kobra. Hyötykaivannaisiin kuuluvat turve, fosforiitti, hiekka ja sora.


title: Nagorskin piiri

text: Piiriin kuuluu Nagorskin kaupunkimainen taajama (kaupunkikunta) sekä viisi maalaiskuntaa: Kobra, Meteli (keskuspaikka Baželka), Mulino, Sinegorje ja Tšeglaki. Hallinnollinen keskus on Nagorsk, josta on 130 kilometriä alueen pääkaupunkiin Kiroviin. Asutuskeskuksia on yhteensä 66. Kaupunkiväestön osuus on 40,5 %.


title: Nagorskin piiri

text: Seudun läpi kulkee Sinegorjen ja Slobodskoin välinen kestopäällystetty maantie. Talous perustuu metsä- ja puunjalostusteollisuuteen. Lisäksi on pienimuotoista elintarviketeollisuutta. Maatalous tuottaa viljaa, maitoa ja lihaa. Maatalousyrityksiä on viisi ja yksityistiloja 30.


title: Nagorskin piiri

text: Piirissä toimii 7 lastentarhaa, 10 koulua sekä lasten ja nuorten keskus. Kulttuurilaitoksia ovat lasten taidekoulu, kansantaiteen keskus, kulttuuritalot ja kirjastot. Paikallislehtenä ilmestyy "Nagorskaja žizn" (”Nagorskin elämä”). Nähtävyyksiin kuuluu vuonna 1767 valmistunut Nagorskin Kristuksen syntymän kirkko.


title: Nagorsk

text: Nagorsk () on kaupunkimainen taajama Kirovin alueella Venäjällä. Se sijaitsee Vjatkan rannalla 130 kilometriä Kirovista koilliseen. Taajama on Nagorskin piirin keskus. Asukkaita on 4 700 henkeä (vuonna 2010).


title: Nagorsk

text: Nagorsk on Vjatkan yläjuoksun vanhimpia venäläisasutuksia. Asiakirjoissa se mainitaan ensimmäisen kerran vuonna 1585. Aikaisempia nimityksiä ovat "Gory", "Roždestvenskoje" ja "Nagorskoje". Vuonna 1935 Nagorskin kylästä tuli samannimisen hallintopiirin keskus ja vuonna 1965 se sai kaupunkimaisen taajaman statuksen.


title: Nagorsk

text: Taajamasta on asfaltoitu maantie Slobodskoihin. Talous perustuu metsä- ja puunjalostusteollisuuteen. Nagorskissa on keskikoulu, lasten ja nuorten keskus, taidekoulu, kansantaiteen keskus, piirin keskuskirjasto ja piirisairaala. Paikallislehtenä ilmestyy "Nagorskaja žizn" (”Nagorskin elämä”). Nähtävyyksiin kuuluu vuonna 1767 valmistunut Kristuksen syntymän kirkko.


title: Elizabeth Tweddle

text: Elizabeth ”Beth” Kimberly Tweddle, MBE (s. 1. huhtikuuta 1985 Johannesburg, Etelä-Afrikka) on brittiläinen telinevoimistelija, maailman- ja euroopanmestari.


title: Elizabeth Tweddle

text: Tweddle on erikoistunut eritasonojapuihin ja permantoon, joilla hän on saavuttanut muiden mitalien lisäksi kolme maailman- ja kuusi Euroopan mestaruutta.


title: Birdland

text: Birdland on Gilbert Hernandezin vuosina 1990–1991 julkaisema eroottinen sarjakuva. Suomenkielisen albumin on julkaissut Liken Sötem-merkki vuonna 1993.


title: Maastohiihdon maailmancup 2010–2011

text: Maastohiihdon maailmancup 2010–2011 oli historian 30. virallinen maailmancup-kausi. Se alkoi 20. marraskuuta 2010 Ruotsin Jällivaarassa ja päättyi 20. maaliskuuta 2011 Falunissa.


title: Angry Birds (videopeli)

text: Angry Birds (lyhennettynä "AB") on suomalaisen Rovio Mobilen usealle eri mobiilialustalle kehittämä pulmapeli, joka julkaistiin vuonna 2009. Pelin tarkoituksena on lingota ritsalla lintuja sikojen rakennelmiin, sortaen rakennelmat ja tuhoten siat.


title: Angry Birds (videopeli)

text: Kun "Angry Birds" julkaistiin Applen iPhonelle, iPadille ja iPod touch -laitteelle, sitä myytiin ensimmäisen puolen vuoden aikana yli 6,5 miljoonaa kopiota. Myöhemmin se laajentui useille eri alustoille ja sen kokonaislatausmäärät ylittivät miljardin. Peli on ollut myydyin iPhone-sovellus 67 eri maassa ja maailman myydyin mobiilipeli. "Angry Birds" julkaistiin Facebookissa vuoden 2012 helmikuussa. Facebook-version nimi muutettiin myöhemmin "Angry Birds Friendsiksi".


title: Angry Birds (videopeli)

text: Sarjaan on julkaistu muita Angry Birds -pelejä kuten "Angry Birds Space" ja "Angry Birds Go!", jotka ovat laajentaneet pelimekaniikkaa. Alkuperäisen pelin jatko-osa "Angry Birds 2" julkaistiin 30. heinäkuuta 2015.


title: Angry Birds (videopeli)

text: "Angry Birdsissä" pelaajalla on hallittavana joukko lintuja, joilla on tarkoitus tuhota jokaisessa tasossa olevat vihreät siat. Vihreät siat ovat kaapanneet munat lintujen pesästä, mistä raivostuneet linnut yrittävät ritsan avulla osua sikoihin tai niiden rakennelmiin. Pelaaminen yhdistelee fysiikkamoottorin käyttöä ja pulmanratkaisua. Jokaista tasoa varten pelaaja saa käyttöönsä vain tietyn määrän lintuja, joiden avulla taso pitää läpäistä. Rakennelmat saavat osumista vähitellen vaurioita ja niistä kertyy pelaajalle pisteitä. Monilta pelin tasoilta löytyy esineitä joista on hyötyä sikojen tuhoamisessa, kuten TNT-laatikoita ja kiviä.


title: Angry Birds (videopeli)

text: Pelissä on useita erilaisia lintuja, joista jokaisella linnulla on omat vahvuutensa. Ensimmäisissä kentissä pelaajan käytössä on vain tavallisia punaisia lintuja. Pelin edetessä pelaaja saa käyttöönsä erilaisia lintuja, joista jotkut ovat tehokkaampia tiettyjen materiaalien tuhoamisessa tai joilla on erityisominaisuuksia, joita voi käyttää kun lintu on singottu ilmaan. Esimerkiksi siniset linnut pystyvät jakautumaan kolmeksi linnuksi, musta lintu räjähtää, keltainen lintu kiihdyttää vauhtiaan ja valkoinen lintu pudottaa räjähtävän munan. Pelin haastavammissa tasoissa mukaan tulevat myös vihreä bumerangilintu (), joka bumerangin tavoin voi kääntyä takaisin sekä tummanpunainen isovelilintu (), joka muistuttaa punaista lintua mutta on isompi ja tekee enemmän vahinkoa. Versiossa 2.0.0 tuli oranssi lintu, joka pullistuu pallokalan tavoin ja versiossa 3.0.0 pinkki lintu, joka puhaltaa ampumisensa jälkeen saippuakuplia, jotka nostavat ympärillään olevia kappaleita ilmaan ja pudottavat ne myöhemmin maahan. Pelissä Angry Birds 2, on myös harmaa lintu, joka tekee ilmassa kiepin ja syöksyy tähdättyyn paikkaan. Myös sikoja on eri kokoisia ja joillakin on viikset. Pienet siat ovat suhteellisen heikkoja ja tuhoutuvat helposti joko täysosumasta tai vaurioituneista rakennuksista lentelevistä rojuista, kun taas isommat siat kestävät enemmän vaurioita. Kypäräsiat () kestävät enemmän vaurioita kypäriensä ansiosta, mutta eniten vaurioita kestää harvoissa tasoissa esiintyvä Kuningassika (). Myös sikoja suojaava linnoitus voi koostua erivahvuisista materiaaleista, kuten puusta, jäästä (kutsutaan myös lasiksi) tai kivestä. Pelissä voi saada myös 27 erilaista "Kultaista Munaa" () Saadakseen munan pelaajan täytyy tehdä jokin ennaltamäärätty tehtävä, jota pelaaja ei itse tiedä.


title: Angry Birds (videopeli)

text: Jokaista tasoa varten pelaaja saa käyttöönsä ennalta määrätyn lukumäärän tietyntyyppisiä lintuja tietyssä järjestyksessä. Jos kaikki siat on tuhottu siihen mennessä kun viimeinen lintu on käytetty, taso on läpäisty ja pelaaja voi jatkaa seuraavalle tasolle. Pisteitä kertyy jokaisesta tuhotusta siasta ja rakennelmien vahingoittamisesta tai tuhoamisesta, minkä lisäksi käyttämättä jääneistä linnuista saa bonuspisteitä. Kaikista linnuista saa 10 000 pistettä. Tason läpäisyn jälkeen pelaajan suoritus arvostellaan tähdin yhdestä kolmeen saavutetusta pistemäärästä riippuen. Tasot voi pelata uudelleen niin monta kertaa kuin haluaa, mikä mahdollistaa lisäpisteiden- ja/tai tähtien ansaitsemisen. Tähtien keruun lisäksi pelaaja voi ostaa peliin (tai Google Chromella käyttää) lisäominaisuuden nimeltä "Total Destruction", jossa pelaaja voi vaihtaa jäljellä olevat linnut sardiinipurkkiin, jonka Uljas Kotka (), linnuista suurin ja mahtavin, sieppaa tuhoten samalla kaikki siat. Mutta läpäistäkseen tason "Total Destruction"-osuuden, tuhomittarin on noustava 100 prosenttiin, josta palkkioksi saa yhden Uljaan Kotkan sulan.


title: Angry Birds (videopeli)

text: Elokuussa 2012 peli sai uuden päivityksen. Päivitys toi peliin vahvistuksia, joiden avulla pelaaja voi läpäistä tasoja aikaisempaa helpommin: esimerkiksi lintujen kokoa ja ritsan tehoa voi kasvattaa. Pelin versio sisälsi 15 uutta tasoa.


title: Angry Birds (videopeli)

text: Alun perin pelissä oli läpäistävä ensimmäinen episodi ""Poached Eggs"" (63 tasoa) avatakseen muut episodit, mutta version 2.0.0 myötä kaikki episodit tulivat suoraan pelattaviksi. Muina episodeina tähän asti ovat ilmestyneet ""Mighty Hoax"" (42 tasoa), ""Danger Above"" (45 tasoa), ""The Big Setup"" (45 tasoa), ""Ham 'Em High"" (48 tasoa, joista 3 Facebookin kautta aukeavaa), ""Mine and Dine"" (45 tasoa), ""Birdday Party"" (30 tasoa, joista 15 / vuosi), ""Bad Piggies"" (30 tasoa, 15 lisää tulossa), ""Red's Mighty Feathers"" (15 normaalitasoa ja 15 "Egg Defender" -tasoa) ja bonusepisodi ""Surf and Turf"" (45 tasoa, alun perin julkaistu Facebook-versiossa)sekä on myös episodi '"'Birdday'"' jossa pelaaja voi lähettää Roviolle piirustuksen joka myöhemmin tehdään tasoksi.


title: Angry Birds (videopeli)

text: Applen iOS:n ohella peli on saatavilla Android, Symbian^3, PlayStation 3 ja webOS:lle sekä Maemoa käyttävään Nokia N900:aan. Android-käyttöjärjestelmälle peli on mainosrahoitteinen, eli pelin voi ladata maksutta. Mainosten vastaanotto aiheuttaa dataliikennettä, josta voi aiheutua kuluja käytettäessä datasiirtoon mobiiliverkkoa. Kun peli tuli Androidille jakeluun lokakuussa 2010, latausmäärät nousivat hetkessä lähes sataantuhanteen, mikä johti palvelimen kaatumiseen. Latauksien kokonaismäärästä kertova laskuri palvelun sivulla jumittui samana iltana näyttämään yli miljoonan latauksen lukemaa. Ominaisuuksiltaan rajoitettua, ilmaista versiota iOS:lle oli syksyllä 2010 ladattu 11 miljoonaa kertaa. Tammikuussa 2011 tuli myyntiin "Angry Birdsin" Windows-käyttöjärjestelmälle tehty versio. Maaliskuussa 2011 Rovio tiedotti, että "Angry Birdsiä" on ladattu eri alustoille yhteensä 100 miljoonaa kertaa.


title: Angry Birds (videopeli)

text: Pelistä julkaistiin toukokuussa 2011 internet-selaimilla toimiva versio. Peli toimii Javascriptin voimalla ja sen grafiikka on toteutettu WebGL-rajapinnan avulla. Peliä voi pelata uudemmilla tietokoneilla HD-versiona, joka tarjoaa paremman resoluution. Vanhemmille tietokoneille tarjolla on myös pienemmällä resoluutiolla varustettu versio.


title: Roope Korhonen

text: Roope Korhonen (s. 19. huhtikuuta 1981) on suomalainen pesäpalloilija, joka pelaa Sotkamon Jymyssä. Korhonen pelasi pitkään kopparina, mutta esiintyy nykyään jokerin roolissa. Hän on pelannut superissa 436 ottelua, joissa hän on lyönyt 54+995=1049 ja tuonut 283 juoksua. Kärkilyöntejä on 2203 (tilanne 21.07.2018). Korhonen voitti tehopistetilaston vuonna 2010.


title: Roope Korhonen

text: Roope Korhonen on pelannut urallaan kuusi Itä-Länsi-ottelua. Korhonen valittiin miesten Superpesiksen kuukauden pelaajaksi kesäkuussa 2013. Valinta oli Korhoselle kaikkiaan neljäs hänen urallaan.


title: Kouichi Kimura

text: Kouichi "Koichi" Kimura (jap. (木村　輝一, Kimura Kōichi) on fiktiivinen hahmo Digimon Frontier sarjassa.


title: Kouichi Kimura

text: Kouichi on Kouji Minamoton kaksoisveli. Heidän vanhempiensa erottua heidän ollessa nuoria he eivät tunteneet toisiaan kovin hyvin. Koichi sai tietää veljestään isoäitinsä kuolinvuoteella. Koichin yrittäessä juosta veljensä perään tämän mennessä digimaailmaan, hän kompastui portaissa kaatuen ja joutuen koomaan. Cherubimon kuitenkin vei hänen mielensä digimaailmaan. Cherubimon vei Koichin muistin ja antoi hänelle pahan Pimeyden spiritin, joka muutti hänet Duskmoniksi. Ophanimon auttoi Koichia saamaan muistinsa takaisin, mutta Cherubimon sai pidettyä Koichin vallassaan. Muututtuaan Velgemoniksi Koichi pääsi irti Cherubimonin vallasta Aldamonin ja BeoWolfmonin taisteltua häntä vastaan. Kouji vapautti veljensä pahojen spirittien voimasta ja Koichi muuntautui hyvien Pimeyden spiritien ansiosta Loweemoniksi ja JagerLoweemoniksi taistellen veljensä ja muiden puolella Cherubimonia vastaan.


title: Kouichi Kimura

text: Myöhemmin Koichi tajusi ettei hänen mielensä ole oikeasti digimaailmassa. Crusadermon paljasti Koichille tämän olevan vain haamu. Viimeisessä taistelussa Lucemonia vastaan Koichi uhrasi itsensä pelastaakseen ystävänsä ja antoi pimeyden spirittinsä Koujille, joka yhdessä Takuyan kanssa muuntautui Susanoomoniksi. Viimeisessä jaksossa paljastuu että Koichi on yhä elossa, mutta pahasti loukkaantunut. Kouji ryntää sairaalaan, mutta ymmärtää ettei voinut pelastaa veljeään. Muiden lasten digivicet onnistuivat kuitenkin elvyttämään Koichin hetkeä aiemmin hänen kuolemansa jälkeen.


title: Kouichi Kimura

text: Koichi pitää hallussaan AncientSphinxmonin Pimeyden spiritiä.


title: Nita Naldi

text: Nita Naldi (oik. Anita Donna Dooley ) oli yhdysvaltalainen mykkäelokuvien näyttelijä. Naldi oli 1920-luvulla yksi yhdysvaltalaisen elokuvan suurimmista vampeista. Hänen tunnetuimpia elokuviaan ovat kolme elokuvaa Rudolph Valentinon kanssa: "Verta ja hiekkaa" (1922), "Hääyö" (1924) ja "Kobra-käärme" (1925).


title: Nita Naldi

text: Naldi lopetti elokuvauransa 1927, mutta esiintyi vielä teatterissa 1930-luvulla ja 1940-luvun alussa. Hänen viimeinen julkinen esiintymisensä oli 1952 näytelmässä "In Any Language".


title: Howard Cosell

text: Howard William Cosell [koʊˈsɛl] (syntyjään Cohen; 25. maaliskuuta 1918 – 23. huhtikuuta 1995) oli yhdysvaltalainen urheilujournalisti, joka muistetaan itsevarmasta esiintymistyylistään. Hän aloitti uransa ABC:n urheiluselostajana 1950-luvulla ja on vaikuttanut eläytyvällä tyylillään monien myöhempien urheiluselostajien tyyliin. Uransa aikana hän selosti mm. nyrkkeilyä, amerikkalaisen jalkapallon NFL-otteluita ja olympialaisia.


title: Howard Cosell

text: Cosell selosti ammattilaisnyrkkeilyä vuoteen 1982 asti. Hänet muistetaan erityisesti Joe Frazierin ja George Foremanin välisestä maailmanmestaruusottelusta, joka päättyi Foremanin voittoon. Kun Frazier kaatui kanveesiin, Cosell huusi innostuneena kolme kertaa: "Down goes Frazier!". Tämän lisäksi hänet tunnettiin Muhammad Alin ystävänä ja tukijana. Kun Ali otteli Foremania vastaan maailmanmestaruudesta vuonna 1974 "The Rumble in the Jungle" -ottelussa, oli Cosell ainoa merkittävä toimittaja, joka ennen ottelun alkua uskoi Alin voitonmahdollisuuksiin. Muhammad Ali voitti ottelun kahdeksannessa erässä teknisellä tyrmäyksellä. Cosell jätti nyrkkeilyn selostettuaan Larry Holmesin ja Randall Cobbin välistä maailmanmestaruusottelua vuonna 1982. Holmes oli ottelussa ylivoimainen, vaikka yhteenotto venyikin täyden viidentoista erän pituiseksi. Ottelu käytiin vain viikkoa kohtalokkaan Ray Mancinin ja Kim Duk-Koon ottelun jälkeen, eikä Cosell voinut ymmärtää, miksi tuomari antoi ottelun jatkua niinkin pitkään.


title: Okinawanluhtakana

text: Okinawanluhtakana ("Hypotaenidia okinawae") on Okinawan saarella Japanissa elävä lähes lentokyvytön kurkilintu. Laji kuvattiin tieteelle vasta vuonna 1981.


title: Okinawanluhtakana

text: Okinawanluhtakana kuvattiin vasta vuonna 1981. Se herätti löytymisensä aikoihin paljon mielenkiintoa. Lajin kuvaamista edelsivät paikallisten haastattelut. Vuodesta 1972 lähtien havaintoja saatiin melko runsaasti, ja jotkin lintuharrastajat onnistuivat jopa kuvaamaan okinawanluhtakanan puussa. Ennen kuvausta tieteelle uudeksi lajiksi, lintuja piti pyydystää useita yksilöitä, jotta saataisiin lajikuvaukseen tarvittavat tiedot. Ensimmäinen yksilö saatiin kesäkuun 2. päivänä 1981 kun metsänvartija löysi Fenchijivuorelle johtavan tien varrelta, läheltä Kunigamia auton alle jääneen linnun. Muutaman kuukauden päästä Okuman kylästä saatiin kiinni aikuinen yksilö ja poikanen, jotka tutkittiin, valokuvattiin, merkittiin ja mitattiin ja päästettiin vapaaksi. Yoshimaro Yamashina and Toru Mano kuvasivat lajin joulukuussa 1981 nimellä "Rallus okinawae" ja julkistivat sen "Journal of the Yamashina Institute for Ornithology"-lehdessä. Samassa kuussa Okinawan prefektuuri nimitti lajin erityiseksi suojelukohteeksi.


title: Okinawanluhtakana

text:
Okinawanluhtakanan pituus on 28-30 senttiä, ja paino noin 435 grammaa. Siipiväli on 50 senttiä. Okinawanluhtakana on, lyhytpyrstöinen, pitkä- ja vahvajalkainen lintu. Höyhenpuku on päältä tummanruskea. Naama on pääosin musta, mutta silmän takana on pari valkoista laikkua. Rinta ja vatsa ovat mustat ja niitä kirjovat valkoiset poikkijuovat. Lajin parhaat tuntomerkit ovat kirkkaanpunainen nokka ja jalat. Nokan kärki on keltainen.
Nuorten lintujen selkäpuoli vaaleampi kuin aikuisilla ja niiden vatsapuoli valkoisen täplittämä.


title: Okinawanluhtakana

text: Okinawanluhtakana elää vain Ryūkyūsaariin kuuluvalla Okinawalla Etelä-Japanissa. Esiintyminen rajoittuu saaren pohjoisosaan Kunigamin kylän ympäristöön. Levinneisyys kattaa vain noin 600 neliökilometriä. Kannan vahvuudeksi arvioidaan noin 700 yksilöä.


title: Okinawanluhtakana

text: Elinympäristöä ovat subtrooppiset ikivihreät lehtimetsät tasangoilla, vesiväylien varsilla ja mäkisessä maastossa aina 500 metrin korkeuteen saakka. Okinawanluhtakanan asuinmetsien aluskasvillisuudessa on usein tiheä saniaiskasvusto. Se liikkuu usein myös metsien lähellä olevilla niityillä, viljelyksillä, pensaikoissa ja ruohikkomailla. Okinawanluhtakana tarvitsee elinalueeltaan myös pysyvän vesipaikan peseytymistä varten ja lepopaikan puusta.


title: Okinawanluhtakana

text: Okinawanluhtakana on lähes, mutta ei täysin lentokyvytön. Se on nopea juoksija ja hyvä uimari. Laji viettää suurimman osan ajastaan maassa ja etsii ravintonsa metsänpohjalta. Okinawanluhtakana lepää puissa ja käyttää samaa lepopaikkaa toistuvasti. Ravinto koostuu hyönteisistä, etenkin kulkusirkoista, sekä etanoista, sammakkoeläimistä ja liskoista. Juomassa ja kylpemässä käyvä lintu saattaa saalistaa myös matalikolta. Laji on hyvin äänekäs. Äänivalikoimaan kuuluu äänekäs "kyo" ja "kwi kwi kwi ki-kwee ki-kwee", johon lintuparit vastaavat usein "tki-ki-ki" ja "kyip kyip kyip" huudoilla. Muita ääniä ovat nouseva sian ääntä muistuttava kiljahdus ja syvää itkua muistuttava "gu-gu-gugugugu" ja "gyu-gyu-gyagyagya".


title: Okinawanluhtakana

text: Okinawanluhtakanapari on yksiavioinen ja reviiritietoinen. Lisääntymiskausi on touko-heinäkuussa. Pari tekee pesänsä maahan tai puunjuuren onkaloon. Pesä vuorataan kuolleilla lehdillä, ruoholla ja saniaisten lehdillä. Poikueeseen kuuluu tavallisesti 3-5 munaa.


title: Okinawanluhtakana

text: Okinawanluhtakanojen pieni määrä ja keskittyminen pienelle alueelle tekee lajista hyvin uhatun. Kannan uskotaan olleen aina pieni ja toisen maailmansodan harventaneen sitä entisestään. Tilanne ilmeisesti paheni saaren taloudellisen kehityksen takia, joka tuhosi linnun elinympäristöjä. Kannan kooksi arvioitiin ensiksi 50-500 yksilöä. Vuonna 1985 Japanin ympäristöministeriö teetti tarkan tutkimuksen lajin levinneisyydestä. Sen perusteella levinneisyysalue käsitti 26 000 hehtaaria ja lukumääräksi 1500-2000 yksilöä. Niiden lisäksi havaintoja tuli Jaedakevuoren lähellä Nagon kaupungin ympäristöstä, mikä viittasi okinawanluhtakanan laajentavan elinpiiriään. Sittemmin lintujen määrä on vähetynyt selvästi. Vuosina 1996-2004 tehdyn tutkimuksen mukaan lajin levinneisyys on kutistunut pohjoiseen päin ollen 40 % aiempaa pienempi. Kannaksi arvioitiin enää 717 yksilöä. Vierasperäisen intianpikkumangustin saalistuksen uskotaan vaikuttaneen tähän merkittävästi. Vuonna 2006 tehtyjen tutkimusten tulosten mukaan levinneisyys ei enää supistunut aiemmasta. Tämä saattaa tarkoittaa että, intianpikkumangustien torjuminen on auttanut ainakin jossain määrin. Hakkuut, padonrakennus ja niihin liittyvä teidenrakentaminen ja maatalous ovat hävittäneet ja sirpaloittaneet okinawanluhtakanan elinympäristöä. Luhtakanoja jää autojen alle, etenkin pesintäaikaan. Mahdollisesti myös villiintyneet kissat, koirat ja saarelle tuotu paksunokkavaris ovat verottaneet kantaa.


title: Okinawanluhtakana

text: Okinawanluhtakana on Japanissa lailla suojeltu. Osia sen elinaleista on myös suojeltu muun muassa luonnonsuojelualueena ja kansallispuistona. Ympäristöministeriö on tehnyt lajille suojelusuunnitelman, jossa suunnitellaan okinawanluhtakanaa saalistavien petojen määrän vähentämistä ja tarhakasvatusta.


title: Richard Carlson

text: Richard Carlson (29. huhtikuuta 1912 Albert Lea, Minnesota – 25. marraskuuta 1977 Encino, Kalifornia) oli yhdysvaltalainen näyttelijä, käsikirjoittaja ja ohjaaja. Aikaisemmin Broadwaylla esiintynyt Carlson siirtyi Hollywoodiin 1938, David O. Selznickin pyydettyä häntä käsikirjoittajaksi elokuvaan "Koko perhe hummaamassa". Elokuvan päätähden Janet Gaynorin pyynnöstä hän myös näytteli elokuvassa.


title: Richard Carlson

text: Carlsonin esikoisohjaus oli vuonna 1954 hänen omaan käsikirjoitukseensa perustuva "Avaruuden sankarit", jossa hän myös itse näytteli. Televisiossa Carlsonilla oli päärooli sarjoissa "I Led Three Lives" ja "Mackenzie's Raiders". Carlson on saanut tähden Hollywood Walk of Famelle.


title: Jakovlev Jak-15

text:
Jakovlev Jak-15 () oli ensimmäinen neuvostoliittolainen suihkuhävittäjä. Kone oli myös ensimmäinen neuvostoliittolainen suihkukone, joka ilmatankattiin onnistuneesti.
Kone oli yksi monista, joiden suunnittelu aloitettiin Kremlin pyynnöstä huhtikuussa 1945. Aluksi suunniteltiin käytettäväksi saksalaisia Junkers Jumo 004 ja BMW 003-suihkumoottoreita, kunnes omien suihkumoottorien RD-10 ja RD-20 kehitystyö olisi valmis. Jumo 004B:n havaittiin sopivan hyvin Jak-3-hävittäjän runkoon pienin muutoksin. Muutoksina Jak-3:een nokkaa jouduttiin muuttamaan huomattavasti, pyrstöä laajennettiin ja kolmas polttoainesäiliö lisättiin moottorin päälle. Alarunkoon asennettiin kromiteräslevy suojaamaan rakenteita moottorista purkautuvilta kuumilta kaasuilta. Aseistuksena oli yksi ShVak-tykki ja kaksi UBS-konekivääriä. Prototyyppi lensi huhtikuussa 1946.


title: Jakovlev Jak-15

text: Sopimuksen tuotannosta Jak-15 sai Tbilisissä sijaitsevan tehdas nro. 31:n kanssa. Tämä oli suora seuraus Jak-3:n tuotannosta. Stalin määräsi, että kahdentoista Jak-15 ja 12 MiG-9:n piti osallistua voitonparaatiin lokakuussa 1946. Koneet saatiin valmiiksi, mutta ylilento peruuntui sumun takia. Toukokuun paraatissa 1947 kone oli jo mukana. Sarjatuotantomalliin vaihdettiin aseistukseksi kaksi Berezin B-20, ja myöhemmin NS-23-tykkiä.


title: Edgar Hernández

text: Edgar Hernández (s. 8. kesäkuuta 1977) on meksikolainen yleisurheilija, joka kilpailee kävelyssä. Hän voitti pronssia 50 kilometrin matkalta Edmontonin MM-kisoissa 2001. Kymmenen vuotta myöhemmin hän oli kahdeksastoista Daegun MM-kisoissa.


title: John Payne

text: John Payne voi tarkoittaa seuraavia henkilöitä:


title: Se syvenee syksyllä

text: Se syvenee syksyllä on rap-yhtye Ruger Hauerin 24. marraskuuta 2010 julkaistu studioalbumi. Sen julkaisi Monsp Records. Albumin kaikki biitit on tehnyt Huge L ja albumin masteroinnista vastaa Tommishock.


title: Se syvenee syksyllä

text: Albumin ensimmäiset näytekappaleet "Sig Sauerkraute" ja "Vampyyri" julkaistiin syksyllä 2010. Kappaleesta "Täällä" on kuvattu livepätkiä sisältävä musiikkivideo. Video julkaistiin huhtikuussa 2011. Albumin toinen musiikkivideo julkaistiin kappaleesta "Jokaiselle jotakin". Video koostuu lyhyistä pätkistä, joissa eri suomiräp-artistit laulavat kyseistä kappaletta. Videolla nähdään yhteensä 123 suomalaista rap-artistia. Marraskuun 2014 loppuun mennessä videota oli katsottu YouTubessa lähes kolme miljoonaa kertaa. Albumista julkaistiin vinyylipainos 30. marraskuuta 2011.


title: Joshua Pim

text: Joshua Pim (s. 20. toukokuuta 1869 Bray, Wicklow – 15. huhtikuuta 1942 Killiney, Dublin) oli irlantilainen tennispelaaja, joka voitti Wimbledonin tennisturnauksen vuosina 1893 ja 1894.


title: Joshua Pim

text: Nelinpelimestaruuden hän voitti Frank Stokerin kanssa Wimbledonissa vuosina 1890 ja 1893.


title: Järjestys ja oikeus

text: Järjestys ja oikeus (, TT), aikaisemmin liberaalidemokraattinen puolue ("Liberalų Demokratų Partija", LDP), on Liettuassa toimiva kansallisliberalistinen puolue. Puolueen nykyisenä puheenjohtajana toimii entinen Liettuan presidentti Rolandas Paksas, joka joutui eroamaan virastaan virkasyytteen takia vuonna 2004.


title: Järjestys ja oikeus

text: Aatteeltaan puolue on keskusta-oikeistolainen, jolla on radikalistinen ja järjestelmänvastainen identiteetti. Puolueen ideologia koostuu kansalliskonservatismista, liberaalikonservatismista, euroskeptismistä ja oikeistopopulismista. Puolue on euroskeptisen Alianssi Euroopan kansakuntien puolesta -liittoutuman ja Euroopan parlamentin Vapaa ja demokraattinen Eurooppa -ryhmän jäsen.


title: Järjestys ja oikeus

text: Vuoden 2008 parlamenttivaaleissa puolue sai Seimasin 141 edustajapaikasta 15 paikkaa (12,7 % äänistä).


title: Mikko Miettinen

text: Mikko Miettinen on jyväskyläläinen huilisti, laulaja ja musiikinopettaja. Hän toimii Seminaarinmäen mieslaulajissa laulajana, solistina ja kappaleiden tekijänä sekä laulaa, soittaa kitaraa ja huilua Gospel Covertajat -yhtyeessä.


title: Liettuan tasavallan liberaalien liike

text: Liettuan tasavallan liberaalien liike (, LRLS) on Liettuassa toimiva keskusta-oikeistolainen, liberaali ja konservatiiviliberaali puolue. Vuonna 2006 perustettu puolue on Euroopan liberaalidemokraattien liiton ryhmän jäsen. Puolueen perustajat olivat Liberaalisen ja keskustalaisen liiton toisinajattelevia jäseniä. Puolueen nykyisenä puheenjohtajana toimii Eligijus Masiulis.


title: Liettuan tasavallan liberaalien liike

text: Vuoden 2008 parlamenttivaaleissa LRLS sai Seimasin 141 edustajapaikasta 11 paikkaa (5,72 % äänistä). Puolue on yksi Liettuan nykyisen hallituksen hallituspuolueista.


title: Dr. Seuss

text: Theodor Seuss Geisel (2. maaliskuuta 1904 Springfield, Massachusetts – 24. syyskuuta 1991 La Jolla, Kalifornia) oli yhdysvaltalainen kirjailija ja kuvittaja. Hänet tunnetaan parhaiten lastenkirjailijana, jonka teosten tunnusomaisimmat piirteet olivat omalaatuinen rytmikäs kieli ja erikoiset henkilöhahmot. Hän kirjoitti useimmat teoksensa taiteilijanimellä Dr. Seuss.


title: Dr. Seuss

text: Hänen tunnetuimmat kirjansa ovat "Green Eggs and Ham, The Cat in the Hat, One Fish Two Fish Red Fish Blue Fish, Horton Hears a Who!" ja "How the Grinch Stole Christmas!". Hänen kirjoistaan on tehty useita elokuvasovituksia, kuten "The Grinch" (2000), "Katti" (2003), "Horton" (2008) ja "Lorax" (2012). Geisel oli toisena käsikirjoittajana elokuvassa "" (1953).


title: Porin Uimaseura

text: Porin Uimaseura (PuS) on Porissa toimiva uimaseura. Seura perustettiin vuonna 1908 ja on nykyisin ainoa porilainen uinnin erikoisseura. Seuran lajeihin kuuluvat uinnin lisäksi uimahypyt, vesipallo ja taitouinti, joissa ei tosin tällä hetkellä ole toimintaa. Seuran puheenjohtaja on Matti Teljo. Vuonna 2010 seuraan kuului 380 jäsentä.


title: Porin Uimaseura

text: Porin Uimaseuraa on edustanut muun muassa ensimmäinen suomalainen uinnin olympiamitalisti Arvo Aaltonen. Nykyisistä uimareista kuuluisin lienee Matti Mattsson.


title: Sigismund I

text: Sigismund I (, , 1. tammikuuta 1467 – 1. huhtikuuta 1548) oli Puolan kuningas ja Liettuan suuriruhtinas vuosina 1506–1548.


title: Sigismund I

text: Sigismund I oli Puolan kuningas Casimir IV Jagellon ja Itävallan Elisabetin poika. Hän seurasi veljiänsä Juhana I:stä ja Alexander I:stä Puolan valtaistuimelle. Heidän vanhemmasta veljestään Ladislaus II:sta tuli Unkarin ja Böömin kuningas.


title: Sigismund I

text: Vuonna 1512 Sigismund meni naimisiin aatelistoon kuuluvan Barbara Zápolyan kanssa, ja he saivat tyttären:


title: Sigismund I

text: Barbara kuoli vuonna 1515 ja vuonna 1517 Sigismund meni naimisiin milanolaiseen ruhtinassukuun kuuluvan Bona Sforzan kanssa. Heidän lapsiaan olivat:


title: Sigismund I

text: Lisäksi Sigismund sai rakastajattarensa kanssa kolme lasta.


title: Naisten Liiga -kausi 2010

text: Naisten Liiga on korkein naisten jalkapallon sarjataso Suomessa. Kaudella 2010 sarja pelattiin 12 joukkueen kaksinkertaisena sarjana. Mestaruuden voitti PK-35 Vantaa, mikä oli seuran historian ensimmäinen mestaruus.


title: Naisten Liiga -kausi 2010

text: Sarjauudistuksen myötä liigasta putosi suoraan kaksi viimeistä joukkuetta, jotka olivat Tikkurilan Palloseura ja FC Sport. Kolmanneksi viimeinen Tampereen Ilves karsi sarjapaikasta Ykkösen voittajan Jyväskylän Pallokerhon kanssa. Tampereen Ilves säilytti liigapaikkansa. Kausi 2011 pelattiin kymmenellä joukkueella.


title: Naisten Liiga -kausi 2010

text:
Hallitsevana mestarina kauteen lähti Åland United ja sarjanousijat olivat PK-35 Vantaa ja FC Sport.
Tampereen Ilves säilytti liigapaikkansa yhteismaalein 2–1.


title: How Deep Is Your Love

text: How Deep Is Your Love on Bee Gees -yhtyeen vuonna 1977 julkaistu Grammy-palkittu kappale ja single. Se kuullaan samana vuonna ilmestyneessä elokuvassa "Saturday Night Fever – lauantai-illan huumaa" ja sisältyy myös sen soundtrackille. Hidas ja balladimainen ”How Deep Is Your Love” nousi Yhdysvaltain Billboard Hot 100 -listan kärkeen kolmen viikon ajaksi vuodenvaihteessa 1977–78. Top 10:ssä se pysyi 17 viikkoa, mikä oli aikansa ennätys.


title: How Deep Is Your Love

text: Bee Geesin jäsenet, Barry Gibb, Robin Gibb ja Maurice Gibb, kirjoittivat kappaleen alun perin amerikkalaislaulajatar Yvonne Ellimanin käyttöön. "Saturday Night Fever" -elokuvan tuottaja Robert Stigwood kuitenkin kehotti yhtyettä esittämään sen itse. ”How Deep Is Your Loven” sijaan Bee Gees kirjoitti Ellimanin esitettäväksi kappaleen ”If I Can't Have You”, joka nousi Yhdysvalloissa listaykköseksi. ”If I Can't Have You” kuului myös "Saturday Night Fever" -elokuvaan.


title: How Deep Is Your Love

text: ”How Deep Is Your Love” saavutti vuonna 1977 "Best Pop Performance by a Group" -Grammy-palkinnon.


title: How Deep Is Your Love

text: Brittiläinen Take That -yhtye teki kappaleesta vuonna 1996 cover-version, joka nousi sen kotimaassa listan kärkipaikalle. Kyseessä oli yhtyeen viimeinen singlejulkaisu ennen vuoden 2006 paluuta. Pepe Willberg puolestaan levytti ”Olet mulle maailmain” -nimisen suomenkielisen version vuonna 1978. Sanoituksesta vastasi Pertti Reponen ja sovituksesta Veikko Samuli. Kappale nousi Suomen singlelistalla sijalle 12 toukokuussa 1978.Pennanen 2006, s.300.


title: How Deep Is Your Love

text:
A-puoli
B-puoli


title: Dream On (Uriah Heepin kappale)

text: Dream On on Uriah Heepin kappale vuodelta 1995. Se julkaistiin "Sea of Light" -albumin ainoana singlenä. B-puolena toimi kappaleet ”Mr. Majestic” ja jo vuonna 1983 "Head First" -albumilla julkaistun ”The Other Side of Midnight” -kappaleen live-esitys.


title: Suezinlahti

text: Suezinlahti ([suets-], ) on Punaisenmeren lahti, joka sijaitsee Punaisenmeren pohjoisosassa Siinain niemimaan ja Afrikan mantereen välissä rajoittuen pohjoisessa alkavaan Suezin kanavaan. Lahti on pisimmillään noin 314 kilometriä pitkä ja 19-32 kilometriä leveä. Lahden keskellä kulkee raja Afrikan ja Aasian mantereiden välillä.


title: Buddy Durbin

text: Buddy Durbin (s. 2. joulukuuta 1951 Camp Atterbury, Indiana Brown County) on yhdysvaltalainen muusikko, säveltäjä, laulaja ja käsikirjoittaja. Hänen musiikkityylinsä on country, swing ja Memphis rockabilly.


title: Buddy Durbin

text: 1950-luvulta alkaen Buddy on toiminut avustajana monissa TV-sarjoissa ja elokuvissa kuten "Bonanza", "Daniel Boone" ja "Lännen tie".


title: Buddy Durbin

text: Hän on toiminut myös stunttina ajaen autoa ja moottoripyörää ja on ollut Elvis Tribute Artist (ETA) jo 45 vuotta. Buddy oli myös Madison Who's Who -jäsen vuoden 2010 vuosikirjassa.


title: Buddy Durbin

text: Buddyn vaimo on Mary Durbin ja lapsia on neljä. Kanadalainen näyttelijä Deanna Durbin on Buddy Durbinin täti.


title: Tuukkala

text: Tuukkala on kylä Hirvensalmella. Kylän kauppa sulki ovensa marraskuun 2015 lopussa. Tuukkalassa on vanha koulu, joka on eri tilaisuuksissa käytössä. Lähellä sijaitsevat vaelluspolku Kalkkeronkierros sekä Kuitulan saha. Kylä sijaitsee kannaksella Puulan ja Suonteen välissä.


title: Tuukkala

text: 2014 Tuukkalassa asui 96 täysi-ikäistä tulonsaajaa. Tuukkalalaisista 33% on eläkeläisiä, 23% palkansaajia, 17% yrittäjiä, 11% 0–14-vuotiaita, 7% opiskelijoita ja 5% työttömiä.


title: Tuukkala

text: Lähikyliä ovat Hämeenmäki etelässä, Kuitula lännessä ja Suonsalmi idässä. Kylän halki kulkee seututie 431 eli Joutsantie Leivonmäelle (luoteeseen) ja Otavaan (kaakkoon).


title: Kieltenvälinen tiedonhaku

text: Kieltenvälinen tiedonhaku (, CLIR) tarkoittaa sellaista tiedonhakua, jossa tiedonhakijan suorittama hakukysely on eri kielellä kuin tiedonhaun kohteena oleva dokumenttikokoelma. Kieltenvälinen tiedon tarve perustuu siihen, että tiedonhakijan on usein vaikeaa tuottaa hakukyselyjä vieraalla kielellä, vaikka hakutulosten tekstin ymmärtäminen olisikin melko ongelmatonta.


title: Kieltenvälinen tiedonhaku

text: Kieltenvälinen tiedonhaku mahdollistaa hakukyselyn tekemisen omalla äidinkielellä, mutta tulosten ei tarvitse rajoittua hakijan äidinkieleen. Näin kieltenvälinen tiedonhaku alentaa yleistä kynnystä hyödyntää mm. Internetissä olevaa tietoa. Mikäli hakijalla ei ole kielitaitoa lukea hakutuloksissa olevaa kieltä, voi hän hyödyntää konekääntämistä.


title: Kieltenvälinen tiedonhaku

text: Kieltenvälisestä tiedonhausta on hyötyä myös esimerkiksi tilanteessa, jossa on tarvetta löytää mahdollisimman laajasti tietoa tietystä asiasta, riippumatta siitä millä kielellä tieto on julkaistu.


title: Kieltenvälinen tiedonhaku

text: Muun muassa Google tarjoaa kieltenvälistä tiedonhakua toiminnolla, jonka nimi on "Käännetyt vieraskieliset sivut". Käyttöliittymässä kertoo käyttäjälle, mikä haku on toisilla kielillä ja samalla hakutulokset näytetään omalle kielelle käännettyinä.


title: Kieltenvälinen tiedonhaku

text: Nykyiset tiedonhakujärjestelmät perustuvat yleensä kyselyn ja sen kohteena olevan dokumenttikokoelman merkkijonojen täsmäyttämiseen. Kieltenvälisessä tiedonhaussa perinteisen yksikielisen tiedonhaun täsmäytysmenetelmät tulee yhdistää luonnollisten kielten käsittelymenetelmiin. Kieltenvälisen tiedonhaun keskeisiä menetelmiä täsmäyttämisen ohella ovat käännösmenetelmät ja käsitteiden monitulkintaisuuden vähentämistekniikat (disambiguaatio).


title: Kieltenvälinen tiedonhaku

text: Kuten tiedonhaku yleensäkin, myös kieltenvälinen tiedonhaku haku perustuu kyselyn ja dokumenttien sisältämien termien merkkijonojen täsmäyttämiseen. Jotta täsmäyttäminen olisi mahdollista, on erikielisen kyselyn ja dokumentin kohdattava tiedonhakujärjestelmässä. Kieltenvälisessä tiedonhaussa mahdollisia täsmäystysstrategioita on jättää termit kokonaan kääntämättä, kääntää kysely dokumenttikokoelman kielelle, kääntää dokumentit kyselyn kielelle tai käyttää välikieltä, jolloin sekä kysely että dokumentit esitetään kolmannella, usein keinotekoisella kielellä.Käytettäessä samankaltaisuustäsmäytystä oletetaan, että lähde- ja kohdekieliset termit muistuttavat toisiaan ja ne lisätään kyselyyn ilman käännöstä. Menetelmä on tehokas erityisesti hakutermien ollessa henkilön- tai paikannimiä. Myös monet tekniset termit ja sivistyssanat ovat usein eri kielissä samankaltaisia, esimerkiksi suomen kielen "kemoterapia"-sanalla on ilmeinen merkkijonotason yhteys englannin "chemotherapy" -sanaan. Menetelmää voi soveltaa myös lähisukukielten välisessä tiedonhaussa. Samankaltaisuustäsmäytystä voidaan tehostaa hyödyntämällä sumeita merkkijonomenetelmiä, kuten n-grammeja tai s-grammeja. Erityisen hankalaa termien täsmäyttäminen on toisistaan etäisten kielten yhteydessä (esim. englanti ja japani). Tällöin voi osin soveltaa foneettista translitterointia.Koska toistaiseksi konekäännösmenetelmät eivät pysty kääntämään luonnollista kieltä kelvollisiksi dokumenteiksi, on yksinkertaisempaa kääntää tiedonhakijan kysely. Kyselyn kääntäminen onkin yleisin menetelmä kieltenvälisessä tiedonhaussa taloudellisuutensa vuoksi: hakujärjestelmän ei tarvitse muuttaa indeksoituja käänteistiedostojaan, ja kyselyn kääntäminen on dokumenttien kääntämistä laskennallisesti kustannustehokkaampaa. Erityisen ongelmallista on kyselyn automaattisen käännöksen tuottaminen, koska kyselyt muodostuvat yleensä yksittäisistä hakutermeistä eivätkä tarjoa riittävästi kontekstia termien monitulkintaisuuden vähentämiselle.Haun kohteena olevan dokumenttikokoelman kääntämistä on kieltenvälisessä tiedonhaussa tutkittu kyselyn kääntämistä vähemmän. Menetelmän tarjoamat edut ja haitat ovat ovat päinvastaiset kuin kyselyn kääntämisessä: kääntäminen on työläämpää ja vaatii enemmän resursseja, mutta toisaalta dokumentit tarjoavat laajemman tekstikontekstin automaattista kääntämistä varten.Välikielimenetelmiä käytettäessä sekä kyselyn että dokumenttien käsitteet esitetään yleensä keinotekoisen välittäjäkielen avulla. Välikielimenetelmiä ovat mm. kontroloitujen sanastojen käyttäminen ja LSI (latent semantic indexing).


title: Kieltenvälinen tiedonhaku

text: Dokumentteja tai kyselyä käännettäessä on käytettävissä erilaisia käännösmenetelmiä. Kieltenvälisessä tiedonhaussa on hyödynnetty konekäännöstä sekä sanakirjapohjaisia ja rinnakkaisiin korpuksiin perustuvia käännösmenetelmiä. Kaikissa käännösmenetelmissä on omat hyötynsä ja haittansa. Nykyisten tilastollisiin menetelmiin perustuvien konekäännösohjelmien avulla päästään jo lähes yksikielisen tiedonhaun tarkkuuteen. Edullisuutensa vuoksi konekäännöksestä varmaan tuleekin yleisin käännömenetelmä kieltenvälisessä tiedonhaussa.Konekäännöstä voidaan hyödyntää kieltenvälisessä tiedonhaussa, mikäli käytettävissä on hyvä konekäännösohjelma. Ongelmana on, että yleensä CLIR-kontekstissa pyritään kääntämään kysely, joka ei tarjoa riittävää syntaktista tekstikontekstia konekäännöksen tuottamiseksi. Konekäännös myös pyrkii valitsemaan kullekin termille yhden käännöksen, mikä hankaloittaa kyselyn laajentamista esim. synonyymien avulla. Vaikka konekäännöksellä ei välttämättä saadakaan aikaan sujuvasti luettavaa tekstiä, on huomioitava, että hakujärjestelmien lingvistiset vaatimukset ovat alhaisemmat kuin tekstiä lukevan henkilön odotukset tekstin ymmärrettävyydeltä.Kun käytössä ei ole yleisesti toimivaksi tunnustettua konekäännösohjelmaa, kaksikielinen koneluettava käännössanakirja on yleensä lähtökohtana. Koska hakujärjestelmät perustuvat kyselyn ja dokumenttien termien indeksointiin, on helpointa kääntää kysely dokumenttikokoelman kielelle korvaamalla kukin termi sanakirjassa esiintyvällä rinnakkaistermillä. Sanakirjakäännös on suhteellisen edullinen ja tehokas menetelmä, mutta ei vailla ongelmia. Keskeisimpiä ongelmia ovat sanakirjojen puutteellinen kattavuus (kielen muutos, erisnimien ja erityisalojen termien puuttuminen), sanakirjakäännöksen lähtökohtainen monitulkintaisuus (sanakirjat tarjoavat termeille useita käännösvaihtoehtoja) sekä fraasien ja yhdyssanojen virheellinen kääntäminen.Rinnakkaiskokoelmaa käytettäessä käännössanakirja korvataan kaksikielisellä kokoelmalla, joka on rinnastettu lause-, kappale- tai dokumenttitasolla erikielisiksi vastinpareiksi. Lähtökielisen sanan käännökset saadaan etsimällä niiden esiintymät rinnakkaiskokoelmasta ja keräämällä vastinlauseista tai -kappaleista usein esiintyvät kohdekieliset sanat. Käännös on tilastollinen ja tuottaa oikeiden tarkkojen käännösten lisäksi synonyymeja ja sanan kontekstiin läheisesti liittyviä muita sanoja. Nykyään www-aineistot tarjoavat runsaasti saatavilla olevaa materiaalia koneluettavassa muodossa rinnakkaiskorpusten keräämistä varten. Rinnakkaiskokoelmien käytössä on ongelmallista, että edelleen löytyy monia kielipareja, joista ei ole saatavissa riittävän laajoja rinnakkaisia korpuksia käännöstodennäköisyyksien laskemiseksi. Ongelma on myös se, että monet rinnakkaiskokoelmat perustuvat melko suppean aihepiirin dokumentteihin.


title: Kieltenvälinen tiedonhaku

text: Hakuavainten monitulkintaisuuden tiedonhaulle muodostama ongelma kertautuu kieltenvälisessä tiedonhaussa, kun termien käännösvaihtoehtojen määrän kasvaessa kyselyyn tulee mukaan epärelevantteja termejä. Yksinkertaisin ratkaisu sanakirjakäännöksessä olisi valita vain ensimmäinen tarjottu käännösvaihtoehto. Vaihtoehtoisesti voisi valita dokumenttikokoelmassa tilastollisesti useimmin esiintyvän käännöksen. Näin yksinkertaiset menetelmät monitulkintaisuuden vähentämiseksi eivät kuitenkaan ole riittäviä, ja kieltenvälisessä tiedonhaussa on tutkittu useita hienostuneempia menetelmiä.Sanaluokkien merkitsemisessä (part-of-speech tags, POS) valitaan käännöksiksi ainoastaan sellaiset termit, jotka kuuluvat samaan sanaluokkaan lähdekielisen hakuavaimen kanssa. Tämä menetelmä vaatii, että sekä lähde- että kohdekieltä varten on saatavilla sanaluokkien merkitsemiseen tarvittava ohjelmisto.Rinnakkaiskorpuksia käytettäessä tehdään kysely lähdekieliseen dokumenttikokoelmaan. Kysely käännetään kohdekielelle, ja termien käännösvarianteilla suoritetaan kyselyt. Kyselyjen tuloksia verrataan lähdekielisen kyselyn tuloksiin, ja hakuavaimeksi valitaan käännös, joka tuottaa lähimmin lähdekieliseen kokoelmaan tehdyn kyselyn tuloksia vastaavia osumia.Yhteisesiintymätilastojen avulla tehtävän disambiguaation lähtöoletus on, että kyselyn termien oikeiden käännösten tulisi esiintyä yhdessä samoissa kohdekielisissä dokumenteissa, kun taas väärien käännösten ei tulisi esiintyä samoissa dokumenteissa merkittävän usein. Esimerkiksi jos englanninkielisessä kyselyssä esiintyvät sanat ”Mercury” ja ”planet”, on ilmeistä, ettei hakutermi ”Mercury” liity kemiaan tai mytologiaan. Niinpä voidaan olettaa, että sanan ”Mercury” oikea käännös esiintyy usein sanan ”planet” oikean käännöksen kanssa kohdekielisessä dokumenttikokoelmassa. Tilastollista tietoa käännösvaihtoehtojen yhteisesiintymistä käytetään parhaan käännösyhdistelmän löytämiseksi. Pitkissä kyselyissä menetelmä on laskennallisesti kallis termien käännösvaihtoehtojen mahdollisten yhdistelmien määrän kasvaessa.Kyselynlaajennuksessa hyödynnetään relevanssipalautetta. Kyselyä laajennetaan yleensä lisäämällä termejä tuloksissa korkeimmalle sijoittuneista dokumenteista. Kyselynlaajennus voidaan tehdä ennen käännöstä tai sen jälkeen. Ennen käännöstä tehtynä kyselynlaajennus lisää hakuun relevantteja käsitteitä parantaen haun tarkkuutta. Käännöksen jälkeen tehtynä se vähentää epärelevanttien hakutermien vaikutusta parantaen saantia.Rakenteiset kyselyt eivät oikeastaan ole disambiguointimenetelmiä, mutta tuottavat saman tuloksen. Oletuksena on, että termien käännösvariantit ovat synonyymejä. Tästä lähtökohdasta voi olla hyödyllistä turvautua Boolen logiikkaan: käännökset voidaan liittää toisiinsa Boolen OR-operaattorilla ilman että lähtökielisen hakukäsitteen merkitys kyselyssä kasvaa liikaa.


title: Kieltenvälinen tiedonhaku

text: Ensimmäinen työpaja aiheesta pidettiin Zürichissä SIGIR-96 -konferenssissä. Työpajan tuotokset julkaistiin kirjassa "Cross-Language Information Retrieval" (Grefenstette, ed; Kluwer, 1998) ISBN 0-7923-8122-X. Työpajoja on pidetty vuodesta 2000 vuosittain Cross Language Evaluation Forum (CLEF) -tapaamisissa.


title: Kieltenvälinen tiedonhaku

text: CLIR-track on ollut TRECissä (Text Retrieval Conference) mukana vuodesta 1997.


title: Kieltenvälinen tiedonhaku

text: Tampereen yliopiston informaatiotieteen laitoksella toimii FIRE (Finnish Information Retrieval Experts) -tutkimusryhmä, jonka alaan kuuluu myös kieltenvälinen haku.


title: Kieltenvälinen tiedonhaku

text: Google on tarjonnut kieltenvälistä hakua vuodesta 2007 sekä normaaliin hakuun integroituna että erillisen käyttöliittymän kautta.


title: Ólga Vasdéki

text: Ólga Vasdéki (, s. 26. syyskuuta 1973 Vólos) on kreikkalainen entinen yleisurheilija, joka kilpaili kolmiloikassa. Hän edusti seuratasolla Panellinios GS:ää. Vasdéki voitti kultaa vuoden 1998 EM-kisoista ja pronssia sekä MM-kisoista 1999 että sisäratojen EM-kisoista 1996. Lisäksi hän voitti muun muassa Välimeren kilpailut 1997. Vasdéki osallistui olympialaisiin kolmesti, vuosina 1996–2004. Hänen parhaaksi olympiasijoituksekseen jäi viides tila Atlantan kisoista 1996.


title: Ólga Vasdéki

text: Vasdéki voitti yhteensä kuusi maansa mestaruutta vuosina 1993–2004. Hänen kolmiloikkaennätyksensä 14,67 oli sillä hetkellä Kreikan ennätys ja Vasdéki on edelleen maansa kaikkien aikojen tilastossa kolmantena. Hän on pituushypyssä Kreikan tilastoissa kymmenenneksi paras. Ólgan veli Spýros oli olympiatason pituushyppääjä.


title: Ólga Vasdéki

text: "Lähde: IAAF"


title: William Tierney Clark

text: William Tierney Clark (23. elokuuta 1783 Bristol, Englanti – 22. syyskuuta 1852 Lontoo, Englanti) oli englantilainen insinööri, joka suunnitteli erityisesti siltoja. Hän oli ensimmäisiä riippusiltojen suunnittelijoita.


title: William Tierney Clark

text: Clark aloitti paikallisen myllynrakentajan harjoittelijana, eteni sen jälkeen konsultoivaksi insinööriksi ja muutti Lontooseen. Hän työskenteli vuodesta 1811 West Middlesex Waterworks Companyn palveluksessa.


title: William Tierney Clark

text:
Clark suunnitteli ensimmäisen Lontoon Thamesin ylittävän sillan, Hammersmithin sillan, joka avattiin käyttöön 1827. Muita hänen suunnittelemiaan siltoja ovat riippusilta Marlowin silta Thamesin yli sekä Norfolkin silta yhdessä Samuel Brownin kanssa. Norfolkin silta ylittää Adurjoen Shoreham-by-Seassa West Sussexissa, ja se avattiin 1834, mutta 1923 sen tilalle rakennettiin uusi silta.
Kansainvälisesti tunnetuin suunnittelutyö on Széchenyin ketjusilta, joka ylittää Tonavan Budapestissa Unkarissa. Marlow'n silta on lähes samanlainen mutta pienempi prototyyppi. Tierney Clark suunnitteli sen 1839, ja rakentamista valvoi Budapestissa skotlantilainen Adam Clark (ei sukua). Silta avattiin 1849.


title: William Tierney Clark

text: Tierney Clarkin nimiin on pantu myös Highamin ja Frindsburyn välinen tunneli lähellä Rochesteria Pohjois-Kentissä, ja se oli tarkoitettu Thamesin ja Medwayn välisen kanavan käyttöön. Kanavasta ei kuitenkaan tullut menestystä, mutta se otettiin käyttöön Gravesendin ja Rochesterin väliselle rautatielle.


title: William Tierney Clark

text: Tierney Clark asui ja kuoli Hammersmithissa Länsi-Lontoossa. Hänen muistomerkissään paikallisessa seurakunnan kirkossa St Paul’sissa on kuva läheisestä sillasta. Budassa on hänelle nimetty katu, ja Unkarin konsultti-insinöörit ja arkkitehdit myöntävät vuosittain hänen kunniakseen perustetun palkinnon Tierney Clarkin insinööripalkinnon.


title: Työväenpuolue (Liettua)

text: Työväenpuolue (, DP) on Liettuassa toimiva keskustalainen puolue, jonka perusti vuonna 2003 venäläissyntyinen miljonääri Viktor Uspaskich.


title: Työväenpuolue (Liettua)

text: Vuoden 2008 parlamenttivaaleissa Työväenpuolueen ja Nuoriso-puolueen muodostama koalitio sai Liettuan parlamentin Seimasin 141 edustajapaikasta 11 paikkaa.


title: Työväenpuolue (Liettua)

text: Vuoden 2012 vaaleissa Työväenpuolue menestyi saaden lähes 20 % koko maan äänistä ja 29 paikkaa Seimasissa. Vaalien myötä Työväenpuolue lähti mukaan Algirdas Butkevičiusin muodostamaan koalitiohallitukseen.


title: Buena Vistan taistelu

text: Buena Vistan taistelu käytiin Meksikon–Yhdysvaltain sodan aikana 22.–23. helmikuuta 1847. Taistelussa kenraali Zachary Taylorin johtamat yhdysvaltalaiset joukot torjuivat kenraali Santa Annan johtamien meksikolaisten hyökkäyksen.


title: Buena Vistan taistelu

text: Kenraali Zachary Taylorin johtama armeija hyökkäsi Meksikon–Yhdysvaltain sodan alussa Teksasista Meksikoon. Taylor valtasi 25. syyskuuta 1846 Monterreyn kaupungin. Tämän jälkeen hän solmi meksikolaisten kanssa tulitauon. Yhdysvaltain presidentti James Polk raivostui tulitauosta, sillä hänen mielestään se antoi Meksikon armeijalle mahdollisuuden paeta. Polk menetti kaiken luottamuksen Taylorin sodanjohtokykyyn. Epätoivoisena Polk kääntyi poliittisen vastustajansa kenraali Winfield Scottin puoleen Meksikon sodan ratkaisemiseksi. Scott ehdotti maihinnousua Veracruziin, josta edettäisiin länteen ja vallattaisiin Meksikon pääkaupunki México. Tämän jälkeen meksikolaiset voitaisiin pakottaa rauhaan. Polk pelkäsi suunnitelman tekevän Scottista sodan sankarin ja vahvistavan poliittista vastustajaa. Tästä huolimatta hän hyväksyi suunnitelman.


title: Buena Vistan taistelu

text: Scottin suunnitelman toteuttamiseksi tarvittiin kokeneita joukkoja. Tammikuussa 1847 Scottin tarvitsemat joukot lähtivät Taylorin armeijasta kohti rannikkoa. Taylorin tehtäväksi jäi puolustaa vallattua Monterreytä. Taylor oli Whig-puolueen todennäköinen ehdokas vuoden 1848 presidentinvaaleissa. Hän epäili, että Polk ja Scott halusivat tuhota hänen poliittisen uransa vähentämällä hänen rooliaan sodassa. Taylor raivostui, mutta kieltäytyi eroamasta tehtävistään, vaikka häntä olikin loukattu.


title: Buena Vistan taistelu

text: Meksikon kenraali Santa Anna kokosi huonosti harjoitetun 20 000 miehen armeijan San Luis Potosíin, 400 kilometriä Monterreystä etelään. Hänen tiedustelijansa kaappasivat viestin, josta Santa Anna sai tietää Scottin suunnitelmasta ja Taylorin armeijan heikentymisestä. Santa Annan suunnitelmana oli lyödä ensin Taylor, jonka jälkeen hänen vahvistunut armeijansa kääntyisi etelään Veracruziin ja löisi Scottin maihinnousun. Santa Annan armeija lähti marssille kohti pohjoista 2. helmikuuta. Reitti kulki suurimmaksi osaksi aavikolla, jossa oli vähän vettä ja olemattomat laiduntamismahdollisuudet. Marssilla miesten ja hevosten ruokahuolto oli heikkoa ja armeija kärsi kylmästä riittämättömän vaatetuksen vuoksi. Marssin aikana Santa Annan armeija menetti 5 000 miestä tauteihin, väsymykseen ja karkaamisiin. Armeija saavutti 21. helmikuuta La Encarnaciónin, josta oli enää päivämatka Taylorin asemiin.


title: Buena Vistan taistelu

text: Santa Anna menetti yllätyksen tuoman edun, kun Texas Rangerien kapteeni Ben McCulloch livahti meksikolaisten vartioasemien läpi ja näki kukkulalta Meksikon armeijan leirin kokonaisuudessaan. Taylor valmistautui meksikolaisten hyökkäykseen asettamalla joukkonsa puolustukseen Angosturan solaan, lähelle Buena Vistan haciendaa, yksitoista kilometriä Saltillosta etelään.


title: Buena Vistan taistelu

text: Santan Annan komentamat 15 000 meksikolaista kohtasivat Taylorin 4 700 miestä 22. helmikuuta. Santa Annan joukot hyökkäsivät Taylorin vasenta siipeä vastaan iltapäivällä. Vasen siipi oli asemissa rikkonaisilla kukkuloilla ja se torjui meksikolaisten hyökkäyksen. Taistelut loppuivat pimeyden tultua ja yöllä satoi vettä. Seuraavan aamun koitteessa Santa Anna käynnisti päähyökkäyksensä Angosturan solassa. Hyökkäys torjuttiin ja erityisesti majuri John Washingtonin komentama tykistö aiheutti meksikolaisilla raskaat tappiot. Taylorin vasemmalla siivellä meksikolaiset menestyivät aluksi, kun he löivät 2. Indianan vapaaehtoisrykmentin pakoon ja valtasivat tykistöpatterin. Taylorin vasen siipi katosi, jolloin hänen taistelulinjansa keskusta perääntyi taistellen. Meksikolaisten ratsuväki teki laajan kaartoliikkeen oikealle ja hyökkäsi sen jälkeen takana ollutta yhdysvaltalaisten kuormastoa vastaan, mutta hyökkäys torjuttiin. Yhdysvaltalaisten taistelulinja vakiintui ja tykistö sekä taisteluun lähetetty reservissä ollut jalkaväki pysäyttivät meksikolaisten hyökkäyksen vasemman siivellä. Iltapäivällä Santa Anna teki toisen hyökkäyksen, mutta yhdysvaltalaiset torjuivat senkin.


title: Buena Vistan taistelu

text: Santa Anna halusi pitää armeijansa koossa, jotta voisi taistella Scottin suunniteltua maihinnousuarmeijaa vastaan. Hän vetäytyi taistelusta kun oli menettänyt 3500 miestä ja lähti etelään kohti Méxicoa. Taylor menetti taistelussa 650 miestä. Buena Vistan taistelu oli ratkaiseva Pohjois-Meksikossa ja käytännössä sotatoimet pohjoisessa päättyivät siihen.


title: Omar Ahmed el Ghazaly

text: Omar Ahmed el Ghazaly (s. 9. helmikuuta 1984 Kairo) on egyptiläinen yleisurheilija, joka kilpailee kiekonheitossa. Hän on voittanut Afrikan-mestaruuskilpailuissa kolme ja Afrikan kisoissa kaksi mitalia. El Ghazaly on osallistunut olympialaisiin kolmesti, vuosina 2004, 2008 ja 2012. Hänen paras olympiasijoituksensa on 23. tila Pekingin kisoista 2008.


title: Carl potenssiin 2

text: Carl potenssiin 2 ("Carl²") on kanadalainen animaatiosarja. Teletoon-kanavan tuotantoa olevaa sarjaa on tehty vuodesta 2005 alkaen. Suomessa sarjaa esittää Nelonen.


title: Man Is the Bastard

text: Man Is the Bastard oli kalifornialainen powerviolence-genren pioneeriyhtye. Genren nimitys on peräisin Man Is The Bastardin kappaleesta ”Hispanic Small Man Power”. Yhtye perustettiin vuonna 1991 ja se hajosi 1997.Unknown year of release


title: Iso Katkerajärvi

text: Iso Katkerajärvi () muodostaa Pienen Katkerajärven kanssa suolajärven Suezin kanavan eteläisen ja pohjoisen osan välille. Järvien pinta-ala on yhteensä noin 250 neliökilometriä ja ennen kanavan rakentamista niiden kohdalla oli kuivia suolalaaksoja. Koska kanavassa ei ole sulkuportteja maaston tasaisuuden vuoksi, virtaa järveen vapaasti vettä Punaisestamerestä ja Välimerestä.


title: Viktor Uspaskich

text: Viktor Uspaskich (, , s. 24. heinäkuuta 1959 Urdoma, Arkangelin alue, Neuvostoliitto) on venäläissyntyinen liettualainen yrittäjä, hitsaaja ja poliitikko. Uspaskich toimii vuonna 2003 perustamansa Työväenpuolueen puheenjohtajana.


title: Viktor Uspaskich

text: Uspaskich on toiminut Seimasin kansanedustajana vuosina 2000–2005 ja 2008–2009. Vuosina 2004–2005 hän toimi Liettuan talousministerinä, mutta joutui eroamaan petosepäilyjen vuoksi. Vuodesta 2009 lähtien Uspaskich on toiminut europarlamentaarikkona Euroopan parlamentissa.


title: Jalmari Helander

text: Jalmari Helander (s. 21. heinäkuuta 1976) on suomalainen elokuvaohjaaja ja -käsikirjoittaja. Hän on ohjannut mainoksia, lyhytelokuvia ja musiikkivideoita. Hänen ensimmäinen pitkä elokuvansa, "Rare Exports", sai ensi-iltansa joulukuussa 2010. Helander sai elokuvastaan Parhaan lavastuksen Jussin.


title: Jalmari Helander

text: Syksyllä 2013 alettiin kuvata Helanderin ohjaamaa elokuvaa "Big Game". Elokuva on suomalaistuotantoa, mutta sitä kuvattiin Saksassa ja siinä näyttelevät muiden muassa Samuel L. Jackson, Jim Broadbent, Ray Stevenson ja "Rare Exportsissakin" esiintynyt Onni Tommila.


title: Jalmari Helander

text: Helander on käyttänyt useissa tuotannoissaan jo ensimmäisistä lyhytelokuvista tuttua tekijäryhmää, johon kuuluvat muun muassa käsikirjoittajaveli Juuso Helander, kuvaaja Mika Orasmaa sekä näyttelijä Jorma Tommila.


title: Jalmari Helander

text: Helanderin sisko on lavastaja Ida Helander-Tommila.


title: Yared Asmerom

text: Yared Asmerom Tesfit (s. 4. helmikuuta 1980 Asmara) on eritrealainen yleisurheilija, joka kilpailee kestävyysjuoksussa. Hän on erikoistunut maratonille, jossa sijoittui neljänneksi Osakan MM-kisoissa 2007. Asmerom on osallistunut olympialaisiin kahdesti. Pekingissä 2008 hän sijoittui kahdeksanneksi ajalla 2.11.11 ja Lontoossa 2012 19:nneksi ajalla 2.15.24.


title: Yared Asmerom

text: "Lähde: IAAF"


title: Liberaali ja keskustalainen liitto (liettualainen puolue)

text: Liberaali ja keskustalainen liitto () on Liettuassa toimiva keskusta-oikeistolainen puolue. Puolue syntyi vuonna 2003 Liettuan liberaalin liiton, Liettuan keskustalaisen unionin ja Modernien kristillisdemokraattien yhdistyessä yhdeksi puolueeksi. Puolueen nykyisenä puheenjohtajana toimii Gintautas Babravičius.


text: Vuoden 2008 parlamenttivaaleissa Liberaali ja keskustalainen liitto sai Seimasin 141 edustajapaikasta 8 paikkaa.


title: Jong Song-ok

text: Jong Song-ok (s. 18. elokuuta 1974) on pohjoiskorealainen entinen yleisurheilija, joka kilpaili kestävyysjuoksussa. Hän voitti kultaa maratonilla Sevillan MM-kisoissa 1999 ajallaan 2.26.59. Jong osallistui olympialaisiin kerran, vuonna 1996. Tuolloin hän sijoittui samalla matkalla 20. sijalle.


title: Marion Raven

text: Marion Elise Ravn (s. 25. toukokuuta 1984 Lørenskog) on norjalainen laulaja. Hänen artistinimensä on Marion Raven. Hän oli teininä toinen M2M-popduon jäsenistä. Nykyään Larsen on soolouralla.


title: Marion Raven

text: Ravenin ensimmäinen sooloalbumi "Here I Am" ilmestyi vuonna 2005. Hänen toinen albuminsa "Set Me Free" ilmestyi kesäkuussa 2007, ja se julkaistiin myös Norjan ulkopuolella. Raven on myös kirjoittanut Pixie Lottin kappaleen "Jack", joka julkaistiin Pixie Lottin debyyttialbumilla.


title: Annan mielen kiemurat

text: Annan mielen kiemurat on vuonna 2007 julkaistu islantilainen tietokoneanimoitu lyhytelokuva. Alkuperäisen Annan äänenä toimii Björk.


title: Annan mielen kiemurat

text: Anna on täydellinen lapsi vaaleanpunaisine vaatteineen, kunnes eräänä aamuna yleensä aamuvirkku tyttönen ei herääkään aikaisin ja veljen mennessä herättämään häntä huomaa perhe karun totuuden, Anna on muuttunut mustiin pukeutuvaksi rääväsuuksi, hänestä on tullut teini.


title: Oliivimaanappari

text: Oliivimaanappari ("Corythopis delalandi") on Etelä-Amerikassa tavattava napsijoihin kuuluva varpuslintu.


title: Oliivimaanappari

text: Kooltaan oliivimaanappari on noin 14 cm. Selästään, päästään ja siivistään laji on väritykseltään oliivinruskea. Kurkku ja vatsa ovat kellertävän valkoiset. Oliivimaanapparin rinta on musta. Laji muistuttaa ulkonäöltään huomattavasti maanapparia ("Corythopis torquatus").


title: Oliivimaanappari

text: Oliivimaanapparin levinneisyysalue ulottuu Brasilian eteläosista Paraguayn ja Bolivian itäosiin sekä pohjoiseen Argentiinaan. Linnun elinympäristöä ovat kosteiden metsien pohjakerrokset. Laji tulee toimeen myös jossain määrin hakatuissa metsissä. Oliivimaanapparin elinympäristöt sijaitsevat yleensä alle 800 metrin korkeudella merenpinnasta.


title: In Salah

text: In Salah (myös 'I-n-Salah, 'Ayn Şālah̨, 'Ayn Şalih, Aïn Salah) (, suom. ”"suolainen vesi"”) on kaupunki Tamanrassetin maakunnassa Algeriassa. Asukkaita kaupungissa on 32 518 (2008). Aikoinaan In Salah oli kauppakaupunki, jonka kautta kulki etelästä norsunluuta, orjia ja kultaa, joita vaihdettiin pohjoisesta tulleisiin eurooppalaisiin tuotteisiin. Nykyisin kaupungin pääelinkeino on taatelinkasvatus.


title: In Salah

text: In Salahissa on esimerkiksi suuri sairaala, postitoimisto, pankki, matkatoimistoja, hotelli ja kahviloita. Kahdeksan kilometriä kaupungin keskustasta koilliseen sijaitsee lentoasema, jonne on viikoittain lento Algerian pääkaupungista Algerista ja etelässä sijaitsevasta Tamanrassetista. Kaupungin linja-autoasema ("gare routière") sijaitsee noin 20 minuutin kävelymatkan päässä keskustasta koilliseen. Linja-autoasemalta liikennöi linja-autoja Ghardaïaan, Tamanrassetiin ja Adrariin.


title: In Salah

text: Dakar-rallin reitti on kulkenut In Salahin kautta vuosina 1979–1980 ja 1984–1987.


title: In Salah

text: In Salah sijaitsee Algerian keskiosassa ja kuuluu Tamanrassetin maakuntaan ("wilaya"). Kaupungista on matkaa Aoulefiin 180 kilometriä, Regganeen 270km ja Tamanrassetiin 700 km. In Salahista etelään sijaitsee Ahaggarin kansallispuistoon kuuluva Tassili d'Immidirin alue vuorineen ja kanjoneineen.


title: In Salah

text: In Salah on nykyisin jakaantumassa kahtia, sillä liikkuva hiekkadyyni on etenemässä kaupungin keskustassa lännen suunnasta noin metrin matkan viidessä vuodessa. Kun dyyni tavoittaa jonkin rakennuksen ja hautaa sen, kuluu sukupolvi tai kaksi, ennen kuin rakennus on jälleen hiekasta vapaana. Sen jälkeen rakennuksessa ennen dyynin alle jäämistä asuneen asukkaan sukulaiset kunnostavat rakennuksen ja asettuvat asumaan sinne.


title: Amsterdamin olympiastadion

text: Amsterdamin olympiastadion on olympiastadion Amsterdamissa Hollannissa ja Stadion rakennettiin olympialaisia 1928 varten. Stadionin arkkitehti oli Jan Wils.


title: Peter Green Splinter Group (albumi)

text: Peter Green Splinter Group on englantilaisen, saman nimisen bluesyhtyeen ensimmäinen albumi. Se sisältää kaksi studioäänitystä sekä kymmenen yhtyeen Euroopan -kiertueelta taltioitua live-esitystä. Albumi oli samalla Peter Greenin come-back albumi - hän oli ollut poissa musiikkikuviosta 10 vuoden ajan.


title: Peter Green Splinter Group (albumi)

text: Albumi sisältää vanhoja, tunnettuja blues-coverita Greenin ja kitaristi Nigel Watsonin laulamana. Vankan taustan antavat yhtyeen muut muusikot Cozy Powell, Neil Murray ja Spike Edney. Vaikka Greenin lauluääni on hieman “ohut”, kitara ja huuliharppu toimivat kuten Fleetwood Mac -aikoina. Splinter Groupin jäsenet ovat ammattitasoa, Powell maailman luokan rumpali, Murray tanakka basisti, Watson kunnon kepittäjä ja Edney hammondeilla ja koskettimilla antaa tukevan pohjan soitannolle. (Kuuntele vaikka “Help Me” -kappaleen hammond-sooloa!)


title: Peter Green Splinter Group (albumi)

text: Levyllä on covereita mm. Robert Johnsonin, Elmore Jamesin, Otis Rushin ja Sonny Boy Williamsonin tuotannosta. Japanilaisessa albumiversiossa lisäksi bonus-kappaleena “The Green Manalishi” (Peter Green).


title: Suppeneva sarja

text:
Sarjan summa määritellään sarjan äärellisten osasummien muodostaman lukujonon
raja-arvona. Jos tällainen summa löytyy, sarja suppenee. Jos sarja ei suppene, on se hajaantuva sarja. Suppenemisen voi osoittaa määritelmän avulla tai suppenemistesteillä


title: Suppeneva sarja

text:
Sarja
formula_1 suppenee, jos sen osasummien jono
formula_2
suppenee, ts. jos
formula_3
s.e. formula_4.
Tällöin S on sarjan summa ja merkitään


title: Suppeneva sarja

text: Jos formula_6 suppenee, niin formula_7


title: Suppeneva sarja

text:
Suppenevalle sarjalle erotusta
sanotaan sarjan n:nneksi jäännöstermiksi.


title: Suppeneva sarja

text: Suppenevalle sarjalle formula_9


title: Suppeneva sarja

text: Jos formula_10 ja formula_11, sekä formula_12, niin


title: Suppeneva sarja

text:
Jos sarja formula_15 suppenee ja sarja formula_16 hajaantuu, niin summasarja formula_17 hajaantuu.
Jos molemmat sarjat formula_15 ja formula_16 hajaantuvat, niin niiden summasarja formula_17 voi joko a)supeta tai b)hajaantua.


title: Suppeneva sarja

text:
Sarja formula_15 suppenee formula_22 kohti formula_23 s.e.
kaikilla formula_25 aina kun formula_26


title: Suppeneva sarja

text:
sarja formula_15
suppenee itseisesti, jos sarja formula_28 suppenee.


title: Suppeneva sarja

text: Jos formula_28 suppenee, niin formula_15 suppenee. Tällöin sarjoille pätee


title: Suppeneva sarja

text: Lauri Myrberg: Differentiaali- ja integraalilaskenta korkeakouluja varten osa 2, 1.-2. painos, Tampereen Kirjapaino-Oy Tamprint, 1978


title: Suppeneva sarja

text: Jouni Kankaanpää, Lauri Myrbeg, Jussi Väisälä, Hannu Honkasalo: Differentiaali- ja integraalilaskenta I.2


title: Eric Saade

text: Eric Khaled Saade (s. 29. lokakuuta 1990 Kattarp, Ruotsi) on libanonilais-palestiinalais-ruotsalainen laulaja, joka on toiminut myös juontajana Disney Channelilla ja ääninäyttelijänä.


title: Eric Saade

text: 13-vuotiaana laulujen kirjoittamisen aloittanut Saade nousi julkisuuteen "Joker"-musiikkikilpailun voittajana ja What's Up -poikabändin jäsenenä. Hän erosi yhtyeestä helmikuussa 2009 aloittaakseen soolouran. Elokuussa 2009 hän allekirjoitti levytyssopimuksen Roxy Recordingsin kanssa, ja ensimmäinen single "Sleepless" julkaistiin joulukuussa. Vuonna 2010 Saade osallistui Melodifestivaleniin eli Eurovision laulukilpailun Ruotsin karsintaan. Hänen esittämänsä kappale "Manboy" sijoittui kolmanneksi ja nousi kilpailumenestyksen myötä kolmeksi viikoksi Ruotsin singlelistan kärkeen. Toukokuussa 2010 julkaistiin Saaden esikoisalbumi "Masquerade", joka nousi Ruotsin albumilistalla toiseksi. Saade toimi Ruotsin pisteidenantajana vuoden 2010 Eurovision laulukilpailun finaalissa.


title: Eric Saade

text: Saade osallistui Melodifestivaleniin myös vuonna 2011 kappaleella "Popular". Hän voitti kilpailun ja edusti Ruotsia vuoden 2011 Eurovision laulukilpailussa Saksan Düsseldorfissa. Saade selviytyi finaaliin semifinaalinsa voittajana. Finaalissa Saade menestyi kappaleellaan sijoittuen kolmanneksi, joka oli siihen asti Ruotsin paras sijoitus sitten vuoden 1999 voiton.


title: Eric Saade

text: Saaden toinen studioalbumi "Saade Vol. 1" julkaistiin kesäkuussa 2011, ja se nousi ilmestyttyään Ruotsissa listakärkeen. Suomen albumilistalla sen sijoitus oli kuudestoista. Kolmas albumi "Saade Vol. 2" julkaistiin marraskuussa 2011. Neljäs albumi "Forgive Me" julkaistiin elokuussa 2013.


title: Eric Saade

text: Hän ääninäytteli Shanen osan "Camp Rock" -elokuvan ruotsiksi dubatussa versiossa.


title: Eric Saade

text: Saade toimi vuoden 2013 Euroviisuissa juontajana green roomissa. Vuonna 2015 hän osallistui Melodifestivaleniin kappaleella "Sting".


title: Eric Saade

text: Saaden vanhemmat erosivat hänen ollessaan neljävuotias. Hänen isänsä on kotoisin Libanonista ja äitinsä Ruotsista. Saade seurusteli ruotsalaislaulajan Molly Sandénin kanssa, mutta he erosivat alkuvuodesta 2012.


title: Vjatlag

text: Vjatkan ojennus- ja työleiri (; Вятский ИТЛ, "Vjatski ITL") eli Vjatlag (Вятлаг) oli Neuvostoliiton Gulag-järjestelmään kuulunut vankileirikokonaisuus Kirovin alueen koillisosassa Venäjällä. Se toimi noin 12 000 neliökilometrin alueella nykyisessä Ylä-Kaman piirissä ja sen lähialueilla Komin tasavallassa ja Permin Komissa.


title: Vjatlag

text: Tiettömien taipaleiden takana sijainnut Kain seutu (ven. "Kaiski krai") toimi vanhastaan rikollisten ja poliittisesti epäluotettavien henkilöiden karkotuspaikkana. Vuonna 1898 Kain kylään, entiseen Kaigorodokin kaupunkiin, karkotettiin tuleva tšekan perustaja Feliks Dzeržinski. Maatalouden kollektivisoinnin yhteydessä karkotetut kulakit rakensivat 1930-luvun alussa rautatien, jonka tarkoituksena oli seudun metsä- ja fosforiittivarojen hyödyntäminen. Karkotusleirit saivat lyhennetyn nimityksen "Vjatlag" hallintokeskuksena toimineen Vjatkan kaupungin (vuodesta 1934 Kirov) mukaan.


title: Vjatlag

text: Neuvostoliiton sisäasiain kansankomissariaatin alaisuudessa toiminut Vjatlagin vankileirihallinto perustettiin virallisesti helmikuussa 1938. Sen keskuspaikkana toimi aluksi Rudnitšnyin taajama. Joulukuussa 1939 hallinto siirrettiin nykyiseen Lesnoihin. Vuoden 1940 alussa vankeja oli jo yli 20 000. Heistä noin puolet oli tuomittu ”kansanvihollisina”, ”vastavallankumouksellisina” tai ”tuholaisina”.


title: Vjatlag

text: Vjatlagin tehtävänä oli seudun metsävarojen hyödyntäminen vankityövoiman avulla. Sen osuus Kirovin alueella tuotetusta puuraaka-aineesta oli keskimäärin yli 13 %. Puutavaran kuljetusta varten rakennettiin laaja rautatieverkosto, jonka oli alun perin tarkoitus ulottua Komin tasavallan Ust-Kulomin kylään asti. Sozimskin taajamaan vangit rakensivat Kain selluloosatehtaan. Vankileirihallinnon alaisuudessa toimi myös maatiloja, saha, konepaja, ompelimo ym.


title: Vjatlag

text: Neuvostoliiton liittyessä toiseen maailmansotaan Vjatlagissa oli 12 vankileiriä ja noin 20 000 vankia. Sodan aikana sen taloudellinen merkitys kasvoi huomattavasti. Vuonna 1941 leireille lähetettiin tuhansia karkotettuja latvialaisia ja Neuvostoliiton saksalaisia. Seuraavana vuonna Vjatlagiin alettiin toimittaa saksalaisia, romanialaisia ja italialaisia sotavankeja. Olosuhteet olivat erityisen vaikeat talvella 1942–1943, jolloin eräiden tietojen mukaan kuoli lähes puolet kaikista vangeista.


title: Vjatlag

text: Sodan jälkeen Vjatlagin toiminta laajeni yhä kauemmas pohjoiseen ja vankileirien määrä nousi 57:ään. Vankien määrä saavutti huippunsa 1950-luvun alussa, jolloin se oli yli 30 000. Poliittisista ja kansallisista syistä tuomittuja oli Vjatlagin leireillä vuosina 1938–1956 yhteensä noin 100 000 henkeä, joista menehtyi yli 18 000. Vankien joukossa oli 20 maan kansalaisia ja 80 eri kansallisuuden edustajia.


title: Vjatlag

text: Poliittiset vangit ja karkotetut vapautettiin Stalinin kuoleman jälkeen. Monet muut Neuvostoliiton vankileirit suljettiin, mutta Vjatlag jatkoi toimintaansa tavallisten rikollisten vankilana. Vuonna 1960 se käsitti 45 vankileiriä, joissa oli lähes 18 000 vankia. 1990-luvun alussa leirejä ryhdyttiin sulkemaan ja rautatieverkostoa alettiin purkaa. Moniin asutuksiin jäi vain eläkeläisiä, jotka eivät halunneet tai pystyneet muuttamaan pois. Vuonna 2002 vankeja oli 4 700 ja vankilahallinnon työntekijöitä 2 400.


title: Vjatlag

text: Nykyään Lesnoissa on Venäjän vankeinhoitolaitoksen Kirovin alueen ”erityistaloushallinto” (ven. "Upravlenije po rabote s osobymi uslovijami hozjaistvennoi dejatelnosti"), jonka alaisuudessa on muutamia vankisiirtoloita. Vangit työskentelevät metsä- ja maataloustöissä. Vankilahallinto on seudulle tärkeä työnantaja.


title: Vjatlag

text: Pohjoiseen johtavan rautatien varrella Permin aluepiirin puolella sijaitsevat Badjan, Pelesin ja Tšernoretšenskin entiset vankilataajamat kuuluvat yhä hallinnollisesti Kirovin alueen Lesnoin kaupunkikuntaan. Niiden siirtäminen Permin aluepiirin hallintaan on suunnitteilla.


title: Särkyneiden sydänten tie

text: Särkyneiden sydänten tie on iskelmälaulaja Suvi Teräsniskan esikoisalbumi, joka julkaistiin kesäkuussa 2008. Albumi ylsi Suomen virallisen listan sijalle 11, ja se pysyi listalla yhteensä 24 viikkoa.


title: Särkyneiden sydänten tie

text: Albumi myi kultaa vuonna 2009 ja platinaa vuonna 2010.


title: Chrístos Mylórdos

text: Chrístos Mylórdos () on kyproslainen laulaja. Hän edusti maataan vuoden 2011 Eurovision laulukilpailussa, voittaessaan 10. syyskuuta 2010 käydyn Performance-kykykisan finaalin. Euroviisuissa hän ei selviytynyt semifinaalista finaaliin.


title: More than 123

text: More than 123 on Dave Lindholmin ja Otto Donnerin yhteinen studioalbumi, joka julkaistiin 20. lokakuuta 2010. Levy sisältää seitsemän englanninkielistä kappaletta, joissa säestävää orkesteria johtaa Otto Donner.


title: Arak (täsmennyssivu)

text: Arak tarkoittaa seuraavia:


title: 3JS

text: 3JS on hollantilainen yhtye Volendamista, Pohjois-Hollannista. Yhtyeeseen kuuluvat Jan Dulles, Jaap Kwakman sekä Jaap de Witte. Yhtye tuli suosioon heidän debyyttialbumistaan, "Watermensonista" (2007). Sen lisäksi he ovat julkaisseet kaksi muuta albumia, "Kamers van m'n hart" (2008) sekä "Dromers en dwazen" (2010). Lisäksi he ovat julkaisseet useita singlejä.


title: 3JS

text: Alankomaiden televisioyhtiö TROS ilmoitti kesällä 2010, että 3JS edustaa maata vuoden 2011 Eurovision laulukilpailussa. Yhtye esitti Alankomaiden karsinnassa viisi kappaletta, joista katsojat äänestivät maan edustuskappaleeksi "Je vecht nooit alleen". Euroviisuissa yhtye ei selviytynyt semifinaalista finaaliin.


title: Lauri Aaltio

text: Lauri Juhani Aaltio (s. 23. maaliskuuta 1977) on suomalainen muotoilija. Aaltio opiskeli Teknillisessä korkeakoulussa diplomi-insinööriksi ja valmistuttuaan jatkoi opintojaan Taideteollisessa korkeakoulussa suorittaen taiteiden maisterin tutkinnon.


title: Lauri Aaltio

text: Hän on Jukola 7:n toimitusjohtaja.


title: Shan shui

text: Shan shui (, "vuoristo-vesi") on kiinalainen maalaustyyli. Teokset yleensä esittävät luonnonmaisemia ja ne on tehty musteella ja siveltimellä. Tyypillisiä kohteita ovat vuoret, joet ja vesiputoukset.


title: Shan shui

text: Tyyli kehittyi 400-luvulla Liu-Song-dynastian aikana. Myöhemmin maalaustyyli tuli tunnetuksi muun muassa Zhang Zeduanin töiden kautta. Useimmat teokset kuvasivat vuoria, joita Kiinassa pidettiin pyhinä paikkoina, sillä ne olivat kuolemattomien asuinpaikkoja ja täten lähellä taivasta. Filosofinen kiinnostus luontoon tai naturalismin myyttiset vaikutteet voivat osaltaan olla vaikuttaneet tyylin suosioon. "Shan shui" -tyylissä, kuten useissa kiinalaisissa maalaustyyleissä, on nähtävissä selkeitä viittauksia taolaisuuteen.


title: Shan shui

text: Useimmat "shan shui" -tyylin määritelmät olettavat tyylin sisältävän kaikki antiikin Kiinassa tehdyt vuoria ja vesiä kuvaavat maalaukset. Nykyajan kiinalaiset taiteilijat kuitenkin katsovat, että ainoastaan vuoria ja tiettyjä sääntöjä noudattavat vesiä kuvaavat teokset ovat "shan shui" -tyylin mukaisia. Tyylin teoksissa taiteilija ei pyri toistamaan luonnossa näkemäänsä maisemaa vaan kuvaamaan mitä he ovat ajatelleet luonnosta. Oleellista ei ole, muistuttavatko teoksen värit ja muodot todellista maisemaa.


title: Shan shui

text: "Shan shui" -tyylin maalauksissa on hyvin tiukat säännöt tasapainolle, kompositiolle ja muodolle. Kaikissa maalauksissa tulisi olla kolme osaa:


title: Shan shui

text: "Polku" - polut eivät koskaan ole suoria vaan ne kiemurtelevat kuten puro tai joki. Tämän avulla maisemaan saadaan syvyyttä. Polku voi olla joki tai kävelypolku tai auringon matka taivaan halki vuorten poikki. Tarkoituksena on pyrkiä toistaa luonnon omia muotoja.


title: Shan shui

text: "Kynnys" - polun tulisi johtaa kynnykselle. Kynnyksen tarkoitus on ympäröidä katsoja ja toivottaa tämä tervetulleeksi. Kynnys voi olla vuori tai maassa oleva varjo. Tarkoituksena on, että vuori tai sen raja on aina selkeästi kuvattu.


title: Shan shui

text: "Sydän" - sydän on maalauksen keskipiste ja kaikkien elementtien tulisi johtaa sitä kohti. Sydän määrittää maalauksen tarkoituksen. Tarkoituksena on, että maalauksella on yksi keskipiste ja kaikki maalauksen luonnolliset viivat johtavat keskipistettä kohden.


title: Shan shui

text: "Shan shui" -tyylin maalaukset noudattavat kiinalaista viiden elementit-mallia. Kullakin ilmansuunnalla on oma värinsä ja elementtinsä.


title: Shan shui

text: Elementtien väliset positiiviset vuorovaikutukset ovat:Elementtejä, jotka reagoivat toisiinsa positiivisesti, pitäisi käyttää yhdessä. Esimerkiksi vesi täydentää sekä metallia että puuta, joten maalauksessa voidaan yhdistää sininen ja vihreä tai sininen ja valkoinen. Maan ja tulen välillä on positiivinen vuorovaikutus joten maalaus voi yhdistää keltaista ja punaista.


title: Shan shui

text: Negatiivisia vuorovaikutuksia ovat:


title: Shan shui

text: Elementtejä, joiden välillä on negatiivinen vuorovaikutus, ei tulisi koskaan käyttää yhdessä. Esimerkiksi tuli ei reagoi positiivisesti veden tai metallin kanssa joten maalauksessa ei ikinä yhdistetä punaista ja sinistä ja punaista ja valkoista.


title: Heliseenit

text: Heliseenit ovat orgaanisessa kemiassa yhdisteitä, joissa bentseenirenkaat muodostavat kierremäisiä rakenteita. Heliseenit ovat keränneet huomiota johtuen niiden ainutlaatuisesta rakenteesta spektroskooppisista ja optisista ominaisuuksista.


title: Heliseenit

text: Heliseeneille ominaista on kiraalisuus.


title: Teddy Mayer

text: Edward Everett "Teddy" Mayer (s. 8. syyskuuta 1935 – 30. tammikuuta 2009) oli yhdysvaltalainen kilpa-autoyrittäjä IndyCarsissa ja Formula ykkösissä. Hän menestyi kilpa-autoilussa Formula ykkösissä, ja oli Mclaren-tallin tallipäällikkö vuosina 1970-1981. Mayer kuoli Parkinsonin tautiin tammikuussa 2009. Mayer oli naimisissa ja hänellä oli kaksi lasta.


title: Jopie van Oudtshoorn

text: Jopie van Oudtshoorn (s. 5. helmikuuta 1976) on eteläafrikkalainen entinen yleisurheilija, joka kilpaili pikajuoksussa. Hän oli mukana maansa pronssia voittaneessa 4 × 400 metrin viestijoukkueessa Sevillan MM-kisoissa 1999.


title: Härö

text: Härö on suomalainen sukunimi, joka on muun muassa seuraavilla henkilöillä:


title: Luettelo maailman pisimmistä rautatietunneleista

text: Tämä on luettelo maailman pisimmistä rautatietunneleista.


text: Itävaltaan on rakenteilla 55 kilometriä pitkä Brennerin pohjatunneli. Se on tarkoitus ottaa käyttöön vuonna 2026.


title: Time Traders

text: Time Traders on englantilaisen Peter Green Splinter Group -bluesyhtyeen järjestyksessään kuudes albumi. Se sisältää 13 äänitystä, joista kosketinsoittaja Roger Cottonin ja basisti Pete Stroudin nimiin on merkitty neljä sävellystä. Kitaristi Nigel Watsonillta on kolme ja kaksi, instrumentaalin ”Underway” ja päätöskappaleen ”Uganda Woman” tekijäksi on merkitty Peter Green.


title: Time Traders

text: Albumi on hyvin Fleeywood Mac -henkinen, Peter on taas sekä laulu- että soittokunnossa. Musiikki on aitoa Chicago bluesia Lontoon-murteella esitettynä, vaikuttajinaan muun muassa Muddy Waters, Otis Rush ja B. B. King. Levyllä vierailee teoksessa ”Underway” kitaristi Snowy White, entinen Greenin ja David Gilmourin taustamuusikko.


title: Bofrost Cup on Ice

text: Bofrost Cup on Ice (aik. Sparkassen Cup, Nations Cup ja Fujifilm Trophy) oli Saksassa vuosina 1986–2004 järjestetty, ISU:n GP-sarjaan kuulunut taitoluistelukilpailu. Vuonna 2003 kilpailun GP-statuksen peri Cup of China.


title: Homoilta

text: Homoilta on Ajankohtaisen kakkosen vuosina 1996 ja 2010 järjestämä teema- sekä keskusteluohjelma homoseksuaalien yhteiskunnallisista oikeuksista. Molemmat illat aiheuttivat vilkkaan julkisen keskustelun asiasta. Jälkimmäisen keskusteluillan jälkeen kirkosta erosi noin 40 000 ihmistä edellisvuotta enemmän.


title: Homoilta

text: 2010 homoillan jälkeen rikottiin useita eroakirkosta.fi-palvelun ennätyksiä: homoillan jälkeen palvelussa rikottiin eniten vuodessa eronneiden ennätys, 56 000 henkilöä. Lisäksi homoillan jälkeen rikottiin useita kertoja päiväkohtainen eroajamäärä, viimeisimpänä 18. lokakuuta, jolloin kirkosta erosi 6 773 ihmistä. Suomen evankelis-luterilaisen kirkon mukaan vuonna 2010 erosi 83 097 henkilöä, kun edellisvuonna oli eronnut 43 650 henkilöä.


title: Homoilta

text: Vuonna 2010 esitetty homoilta palkittiin vuoden journalistitekona.


title: Homoilta

text: 9. huhtikuuta 1996 illan koko nimenä oli homoliitto-ilta ja sen juonsivat Pasi Toivonen ja Anne Flinkkilä sekä heidän vierainaan olivat:


title: Homoilta

text: 12. lokakuuta 2010 juontajina toimivat Salla Paajanen ja Jyrki Richt sekä heidän vierainaan olivat:


title: Homoilta

text: Homoiltaa seurasi ensimmäisellä jaksolla 415 000 katsojaa ja toisella jaksolla 309 000 katsojaa. Ohjelma keräsi myös katsojia Yle Areena -palvelussa, jossa ohjelman ensimmäistä osaa katsottiin yli 100 000 kertaa ja toista osaa yli 64 000 kertaa.


title: Homoilta

text: 2010 pidetyn homoillan jälkeen Päivi Räsänen sai huomattavasti enemmän kritiikkiä kuin muut osallistujat. Noin viikon kuluttua ohjelmasta häntä myös haastateltiin erikseen Ykkösen Aamu-TV:ssä. Räsänen on ottanut aikaisemminkin kantaa homoseksuaaleihin ja hän onkin ollut osallistujana molemmissa homoilloissa.


title: Homoilta

text:
Räsänen sanojensa mukaan puolusti ohjelmassa Raamatun mukaista avioliittomallia. "Homoiltaa" seurasi eroaalto kirkosta.
Räsänen ei ollut ohjelmassa mukana kirkon virallisena edustajana. Alle viikossa eroajien määrä oli jo 24 000, kun koko edellisvuonna eroja oli yhteensä 40 000. Räsäsen esiinnyttyä tv:ssä 18. lokakuuta seurasi taas uusi eroennätys, 6 773 nettieroa. Jo samana aamuna oli laskettu Homoillan jälkeisten erojen aiheuttavan kirkolle 5,5 miljoonan euron verotulomenetykset vuosittain. Eroakirkosta.fi-palvelun saamissa eropalautteissa kuitenkin vain noin kolmasosassa viitataan käytyyn keskusteluun homojen oikeuksista kirkossa. Valtaosa palautteista kertoo syiksi eroon kirkollisveron, uskon puutteen tai kirkon merkityksettömyyden eroajan omassa elämässä. Pieni vähemmistö kertoo eronneensa myös kirkon liberaalisuuden takia.


title: Homoilta

text: Monet julkisuuden henkilöt, kuten kirjailija Jari Tervo ja tähtitieteen professori Esko Valtaoja arvostelivat rajusti Räsäsen näkemyksiä. Arkkipiispa Kari Mäkinen sanoutui irti Räsäsen ja Tampereen piispan tv-ohjelmassa esittämistä homoseksuaaleja loukanneista mielipiteistä ja kiirehti kirkolle ohjeita homoseksuaalien rekisteröidyn parisuhteen rukoustilaisuudesta.


title: Homoilta

text: Kirkosta eroamisten ohella Suomen Kristillisdemokraattien kerrottiin saaneen Homoillan jälkeen yli tuhat uutta jäsentä. Kristillisdemokraatit tukivat myös julkisesti puheenjohtajaansa.


title: Impaled Nazarene / Driller Killer

text: Impaled Nazarene / Driller Killer on suomalaisen black metal -yhtyeen Impaled Nazarenen ja ruotsalaisen punkyhtyeen Driller Killerin split-albumi, joka on julkaistu vuonna 2000.


title: Impaled Nazarene / Driller Killer

text: Impaled Nazarene


title: Impaled Nazarene / Driller Killer

text: Driller Killer


title: Elinkaariarviointi

text: Elinkaariarvioinnilla (LCA, Life Cycle Assessment) tarkoitetaan tuotteen tai palvelun sen koko elinkaaren ympäristövaikutuksien tutkimista raaka-aineen hankinnasta tuotteen hylkäämiseen asti.


title: Elinkaariarviointi

text: Elinkaariarviointi kehitettiin alun perin selvittämään ympäristönäkökohdasta tuotteiden välisiä eroja. Nykyisin sitä sovelletaan hyvin moninaisiin kohteisiin. Elinkaariarviointia voidaan käyttää ympäristömerkkien myöntämisessä, mutta sitä käytetään nykyisin myös erilaisten järjestelmien ja tuotantovaiheiden vertailuun. Arviointia voidaan käyttää myös tuotteiden markkinoinnissa.


title: Elinkaariarviointi

text: Elinkaariarvioinnin periaatteita on standardoitu ISO 14040 -standardiksi. LCA:n pitää standardin mukaan sisältää neljä vaihetta:


title: Elinkaariarviointi

text: Vaiheista on aina mahdollista palata aiempiin vaiheisiin tarkistamaan niiden lähtökohtia ja oletuksia.


title: Elinkaariarviointi

text: "Tavoitteiden ja soveltamisalan määrittelyssä" määritellään muun muassa, kuinka yksityiskohtainen arviointi on ja mitä ajanjaksoa siinä tarkastellaan. Vaihe on tärkeä, sillä se pitkälti määrittelee tutkimuksen laajuuden ja rajaukset.


title: Elinkaariarviointi

text: "Inventaarioanalyysissä" kerätään tarvittavat tiedot koko tuotejärjestelmästä. "Vaikutusarvioinnissa" on tarkoitus arvioida mahdollisten ympäristövaikutusten merkittävyyttä. "Tulosten tulkinnassa" tunnistetaan tuloksiin vaikuttavia tekijöitä sekä arvioidaan tulosten herkkyyttä, täydellisyyttä ja johdonmukaisuutta. Siinä tehdään myös tulosten pohjalta johtopäätöksiä, tunnistetaan rajoituksia ja annetaan niiden pohjalta suosituksia kohderyhmälle.


title: Elinkaariarviointi

text: Yksityiskohtainen elinkaariarviointi on usein melko työläs. Menetelmää voidaan kuitenkin keventää riippuen siitä, mitkä ovat arvioinnin tavoitteet. Yksinkertaistetussa elinkaariarvioinnissa keskitytään kaikkein keskeisimpiin elinkaaren vaiheisiin tai ympäristönäkökohtiin. Esimerkiksi jos tarkoituksena on vähentää tuotannon kasvihuonepäästöjä, voidaan elinkaariarvioinnissa keskittyä vain elinkaaren aikaisten hiilidioksidipäästöjen arviointiin.


title: Elinkaariarviointi

text: MET-matriisi () on eräs työkalu tuotteen sen elinkaaren aikana aiheuttamien ympäristövaikutusten arviointiin. Matriisissa taulukoidaan tuotteen aiheuttamia ympäristövaikutuksia elinkaaren eri vaiheissa käytetyn materiaalin, energian sekä saasteiden perusteella.


title: Utva 75

text: Utva 75 oli 1970-luvun puolivälissä Jugoslaviassa Utva-lentokonetehtaan kehittämä sotilasperuskoulutuskone, joka on myös yleisilmailukone. Koneen ensilento tehtiin 19. toukokuuta 1976.


title: Utva 75

text: Utva 75 kehitettiin korvaamaan Utva Aero 3 Jugoslavian ilmavoimien koulukoneena. 138 konetta valmistettiin, joista noin sata Jugoslavian ilmavoimille. Viimeiset kaksi konetta valmistettiin vuonna 2003.


title: Decade of Decadence (Impaled Nazarenen albumi)

text: Decade of Decadence on metalliyhtyeen Impaled Nazarenen ensimmäinen kokoelma-albumi, joka on julkaistu vuonna 2000.


title: Thomas Koch

text: Thomas Koch (s. 17. elokuuta 1983 Klagenfurt, Itävalta) on itävaltalainen jääkiekkoilija, joka pelaa Erste Bank Eishockey Ligan Klagenfurter AC:ssä. Hän on pelipaikaltaan keskushyökkääjä.


title: Thomas Koch

text: Koch aloitti uransa kotikaupunkinsa joukkueessa Klagenfurter AC:ssa. Hän debytoi miesten peleissä jo 16-vuotiaana kaudella 1999–2000. Tuolloin Koch pelasi Interligassa ja Itävallan pääsarjassa yhteensä 24 ottelua tehopistein 1+0=1. Hän voitti kauden päätteeksi Itävallan-mestaruuden.